U Crnoj Gori jutros se saobraća po suvim putevima, a vremenski uslovi su povoljni, saopšteno je iz Auto-moto saveza.\nNa magistralnom putu Podgorica – Cetinje, na dionici Kamenica – Materizi – Jankovića krš – Ulići saobraćaj se obustavlja od deset do 12 sati. Mimo tog termina saobraća se jednom trakom naizmjenično uz semaforsku siganlizaciju. Na lokalitetu Barutana, saobraćaj je promijenjen sa dvosmjernog na jednosmjerni, uz postavljenu semaforsku signalizaciju\nNa regionalnom putu R-1 režim saobraćaja na dionici Cetinje – Njeguši biće, zbog rekonstrukcije, promijenjen je sa dvosmjernog na jednosmjerni, a saobraćaj će biti prekinut za sve vrste vozila od 11 do 12 i od 15 do 16 sati.\nNa magistralnom putu M-18 na dionici Tuzi – Pljoče do završetka rekonstrukcije puta režim saobraćaja će biti promijenjen sa dvosmjernog na jednosmjerni.\nNa magistralnom putu M-2 Berane – Rožaje, dionica tunel Lokve – Rožaje zbog istražnih radova odobrava se promjena režima saobraćaja sa dvosmjernog na jednosmjerni od osam do 18 sati.


Kanbera: Komemorativna svečanost–obeležavanje 100 godina od početka Velikog rata\nU Australijskom Ratnom Memorijalu u Kanberi održana je 25. oktobra o.g. centralna komemorativna svečanost za Australiju u sklopu obeležavanja stogodišnjice od početka Velikog rata, pod jedinstvenim nazivom ,,Serbia in the Great War-Australian testimonies".\nOrganizator ove manifestacije bila je Ambasada Republike Srbije u Australiji u saradnji sa Australijskim Ratnim Memorijalom, Mitropolijom australijsko-novozelandskom SPC, Asocijacijom omladine ,,SOYA" i brojnim predstavnicima Srpske zajednice u Australiji.\nNa početku programa prisutnima su se prigodnim govorom obratili ambasador Republike Srbije u Australiji Miroljub Petrović, član australijskog federalnog Parlamenta Peter Hendi i Njegovo Preosveštenstvo Vladika Irinej ispred Mitropolije australijsko-novozelandske SPC.\nTokom komemorativne akademije predstavljeno je izdanje knjige ,,Serbia in the Great War 1914-1918", na engleskom jeziku, autora M. Radojevića i Lj. Dimića, kao i publikacija specijalnog broja časopisa ,,Trancultural Studies", u kojoj je prvi put u celini objavljen rukopis poznate australijske književnice Stele Majls Frenklin ,,Six months with Serbs-Ne mari ništa" i njena drama ,,Kraj dalekog Kajmakčalana". Ovom prilikom predstavljena je i životna priča Olive Kelšo King, Australijanke koja je provela nešto više od dve godine na Solunskom frontu u redovima Srpske vojske kao vozač saniteta, da bi nakon rata nastavila svoj humanitarni rad u Srbiji.\nKomemorativnoj akademiji prisustvovalo je oko dvesta gostiju, među njima predstavnici brojnih australijskih institucija, članovi diplomatskog kora u Kanberi, kao i članovi Srpske zajednice u Australiji.


Ko je Gabrijel Borić – najmlađi predsednik u istoriji Čilea | Restart Magazin\nKo je Gabrijel Borić – najmlađi predsednik u istoriji Čilea\nNovi predsednik Čilea i predstavnik nove generacije levičara u Latinskoj Americi, Gabrijel Borić stupa na dužnost u martu kao jedan od najmlađih predsednika na svetu s ambicioznom agendom, ali i sa ogromnim izazovima koji uključuju podeljen kongres, pisanje novog ustava, usporavanje ekonomije i dugotrajne pretnje socijalnih nemira, pišu svetski mediji, prenosi Radio slobodna Evropa.\nBorić, bivši lider studentskih protesta, pobedio je u poslednjoj rundi predsedničkih izbora u Čileu, pošto je ta latinoamerička zemlja napravila odlučan pomak ulevo, ukazuje Fajnenšl tajms.\nBorić je u drugom krugu izbora 19. decembra dobio 56 odsto glasova, znatno ispred svog ultrakonzervativnog rivala Hosea Antonija Kasta s 44 odsto.\nNovoizabrani predsednik, koji će stupiti na dužnost 11. marta, rekao je da će se zalagati za jedinstvo posle ogorčene borbe između ekstrema unutar političkog spektra, kao i da planira da poveća poreze bogatima, ukine privatne penzije i suprotstavi se rudnicima koji „uništavaju” životnu sredinu. Obećao je i brojne reforme za osnaživanju žena starosedelačkih grupa i manjina.\nKongres će se, međutim, verovatno pokazati kao velika prepreka njegovim reformama, ističe londonski list, pošto, prema rečima analitičara, u donjem domu postoji 21 različita stranka i mnogi parlamentarci „ne slušaju ničija uputstva”.\nKada stupi na dužnost, 35-godišnji Borić će biti jedan od najmlađih šefova država na svetu i, uz 40-godišnjeg Naiba Bukelea iz Salvadora, postaje drugi predsednik iz milenijalske generacije koji je izabran na tu funkciju u Latinskoj Americi, piše Tajms.\nIako je Čile imao vladu levog centra 2018, izbor Borića se doživljava kao velika promena u politici zemlje, ukazuje list, naglasivši da je Borić obećao da će „sahraniti” neoliberalnu protržišnu politiku koja je uspostavljena pod diktaturom Augusta Pinočea 70-ih.\nTa politika je, ukazuje Tajms, pomogla Čileu da postane jedna od najuspešnijih ekonomija u Latinskoj Americi, ali je poslednjih godina takođe razvila jednu od najvećih podela u prihodima, s jedan odsto najbogatijih koji poseduju oko četvrtine bogatstva zemlje.\nBorićev uspon na mesto predsednika dolazi deceniju pošto je stekao nacionalni značaj kao čupavi vođa protesta koji su paralizovali Santjago 2011, kada su hiljade studenata zahtevale univerzitete bez školarine, piše Volstrit džurnal.\nOn je s 27 godina izabran u Kongres, predvodeći mlađu generaciju levičarskih političara i društvenih aktivista koji su oštro kritikovali svoje prethodnike levog centra da su se prodali primenom neoliberalne politike koja je čileansku srednju klasu opterećivala dugovima i lošim penzijama.\nBorić, inače potomak hrvatskih imigranata, već dugo izaziva kontroverze, napisao je list dodajući da je prvog poslaničkog dana izazvao uzbunu kada se pojavio bez kravate i sakoa, nazivajući politički stil „oruđem elite” koje odvaja poslanike od naroda, prenosi Beta.\nAnalitičari kažu da on predstavlja novu generaciju levičara u Latinskoj Americi koji obećavaju borbu protiv klimatskih promena uz proširenje prava na starosedelačke narode i gej i transrodne osobe.\nBorić, koji je javno rekao da ima opsesivno kompulzivni poremećaj, takođe je pozvao na veću podršku osobama s problemima mentalnog zdravlja.\nČileanci su izborom Gabrijela Borića za predsednika, poverili mladom levičarskom poslaniku važnu ulogu u pomaganju oblikovanja novog pravnog okvira nacije koju su proteklih godina potresali protesti zbog nejednakosti, troškova života i čileanske slobodne tržišne ekonomije, piše Njujork tajms.\nBorić će preuzeti dužnost u završnoj fazi višegodišnje inicijative za izradu novog Ustava, napora koji će verovatno doneti duboke pravne i političke promene po pitanjima koja uključuju ulogu države u ekonomiji, rodnu ravnopravnost i prava istorijski marginalizovanih grupa. Budući predsednik će, kako ističe njujorški list, duboko uobličiti napore da se zameni ustav nametnut 1980. kada je Čile bio pod vojnom vlašću.\nČileanci su prošle godine velikom većinom glasali za nacrt novog ustava i ustavotvorna skupština radi na izradi teksta koju će birači odobriti ili odbiti direktnim glasanjem u septembru.\nOsim podeljenog kongresa, pisanja novog ustava i dugotrajne pretnje socijalnih nemira, jedan od ogromnih izazova s kojima će se novi predsednik Čilea suočiti uključuje naglo usporavanje ekonomije, ukazuje Blumberg, naglasivši da pobeda Borića otvara put ne samo smeni generacija, već i za najveće ekonomske promene proteklih decenija.\nBorić želi da demontira neke stubove čileanske privrede, kao što su privatni penzioni fondovi, koji čine temelj lokalnih tržišta kapitala. On podržava veće poreze i na bogatu i na ključnu rudarsku industriju zemlje – bakar čiji je najveći svetski proizvođač, istovremeno obećavajući da će državni dug držati pod kontrolom.\nIpak, dodaje Blumberg, on će morati da se bori sa usporavanjem ekonomskog rasta koji će, prema čileanskoj Centralnoj banci, pasti s rekordnih 12 odsto ove godine na oko dva odsto.\n← Stotine u Tirani na demonstracijama protiv Otvorenog Balkana i Vučića\nOvako se osećaju osobe u depresiji: Može li sama da prođe? →\nEnglezi u polufinalu EP


Mej: Priče o napetom sastanku sa Junkerom su samo 'trač'\nBritanska premijerka Tereza Mej odbacila je "kao briselski trač" medijske izveštaje o njenom napetom sastanku sa liderima EU.\n"Pogledajte šta je Evropska komisija saopštila posle večere – da su pregovori bili konstruktivni“, rekla je Mej na pitanje da li je taj tekst tačan.\nBritanska Vlada je prethodno saopštila da "ne priznaje" pisanje nemačkog lista o sastanku premijerke Tereze Mej i predsednika Evropske komisije Žan-Kloda Junkera.\nOni su se navodno sukobili zbog nastojanja britanske premijerke da "Bregzit" načini uspešnim, kao i da se do juna ove godine reše pitanja zaštite prava britanskih građana u EU i građana EU na teritoriji Britanije.\nList "Frankfurter algemajne" objavio je da je Junker napustio sedište britanske Vlade 10 puta skeptičniji nego što je bio.\nBritanska Vlada je saopštila da je razgovor bio "konstruktivan i koristan" i da ona ne "priznaje taj tekst".\n"Kao što su i premijer i sam Žan-Klod Junker rekli ovo je bio konstruktivan sastanak uoči početka formalnih pregovora", navodi se u saopštenju, preneo je Bi-Bi-Si (BBC).\nNemački list je objavio i da je Junker, navodno, dan nakon sastanka u Londonu kazao nemačkoj kancelarki Angeli Merkel da Tereza Mej “zavarava samu sebe” i “živi na drugoj galaksiji” kada je reč o pregovorima o Bregzitu.\nNa pitanje Bi-Bi-Si-ja da prokomentariše ovu nezvaničnu Junkerovu izjavu, Mej je u nedelju odgovorila: “Nisam u drugoj galaksiji. Smatram da ovaj kao i drugi komentari evropskih lidera pokazuju da će biti trenutaka kada će pregovori biti teški”.\nOpozicija je to iskoristila kako bi osudila njenu strategiju izlaska Britanije iz EU, prenosi AFP.\nU međuvremenu, Merkelova je izjavila da pojedini političari u Londonu gaje iluzije da će Britanija zadržati isti status kao i ostale članice EU.


Telekom Srbija - Savez studenata Fakulteta organizacionih nauka\n„Telekom Srbija“ a.d. Beograd je moderna, u potpunosti domaća telekomunikaciona kompanija koja već osamnaest godina ima ulogu lidera iz oblasti fiksne i mobilne telefonije, Interneta i multimedije, kako u zemlji tako i u regionu.\nNegujući inovatorski duh, Telekom Srbija kontinuirano razvija nova tehnološka rešenja, brine o visokom kvalitetu neometane komunikacije kroz bogatu ponudu kanala odnosno uređaja za prenošenje poruka i svojim društveno odgovornim ponašanjem kompanija pomaže zajednici da udruženim resursima ublaži slabosti današnjice.\nKompanija Telekom Srbija podržava Konferenciju Studenata Organizacionih Nauka na kojoj kompaniju ispred Sektora za razvoj i upravljanje proizvodima i uslugama za privatne korisnike predstavljaju Dragan Milić i Nikola Marić, dok će ispred Sektora za marketing i komunikacije govoriti Aleksandra Vujković i Jovana Ćebić.\nDragan Milić, master inženjer organizacionih nauka\nDragan je u kompaniji Telekom Srbija zaposlen od januara 2015. godine – trenutno na poziciji Stručni saradnik za upravljanje proizvodima i uslugama u mobilnoj telefoniji u Direkciji za private korisnike. Diplomirao je na Fakultetu organizacionih nauka na osnovnim i master studijama na temu “Razvoj modela elektronskog poslovanja zasnovanog na web agregatoru”.\nIzmeđu ostalog, Dragan je bio Predsednik Saveza studenata Fakulteta organizacionih nauka i član međunarodne studentske organizacije AIESEC. Radio je na projektima sektora za marketing Fudbalskog kluba Partizan.\nNikola Marić, master inženjer organizacionih nauka\nZaposlen je kao Stručni saradnik za upravljanje proizvodima i uslugama u fiksnoj telefoniji, Internetu, multimediji i konvergentnim paketima za privatne korisnike. Svakodnevno se bavi izazovima poboljšanja korisničkog iskustva kroz istraživanje, analizu i planiranje unapređenja ponude.\nOsnovne i master studije završio na Fakultetu organizacionih nauka, specijalizirajući se tako za oblast upravljanja projektima i investicijama.\nSvoje iskustvo u društveno odgovornim poslovanjem stekao kroz jednogodišnji rad u nevladinoj organizaciji SeConS, gde se uz grupu sociologa bavio pitanjima socio-ekonomskog razvoja i poboljšanja životnih uslova pojedinaca i društvenih grupa u Srbiji.\nAleksandra Vujković, diplomirani inženjer organizacionih nauka\nAleksandra u kompaniji radi kao menadžer za digitalni marketing.\nJovana Ćebić, master etnolog-antropolog\nJovana u kompaniji Telekom Srbija ima poziciju menadžera za medije i media planiranje.\nNa samoj konferenciji učesnici će biti u prilici da rešavaju studiju slučaja koju zadaje kompanija Telekom Srbija. Timovi treba da se sastoje od 4 ili 5 članova, a timu koji bude predstavio najbolje rešenje sledi vredna nagrada.\nPrijavi se za studiju slučaja ovde.


BOŠ u Evropskoj mreži istraživača: Koje su stvarne potrebe mladih? - Omladinska politika\nBOŠ u Evropskoj mreži istraživača: Koje su stvarne potrebe mladih?\nAleksandra Đurović, koordinatorka istraživačkih aktivnosti Beogradske otvorene škole postala je deo Evropske mreže istraživača (Pool of European Youth Researchers - PEYR) koja se bavi istraživanjima, zasnovanim na podacima, o mladima i za mlade.\nU pitanju je inicijativa Saveta Evrope i Evropske komisije, čiji je cilj podrška omladinskim politikama, a koju čine 35 istraživača i istraživačica koji se bave različitim temama vezanim za mlade. Članovi PEYR-a izabrani su na osnovu otvorenog poziva iz 2017. godine. Iako je PEYR inicijativa koju koriste Savet Evrope i Evropska komisija, ona je otvorena i za druge zainteresovane strane kao izvor stručnosti i znanja o mladima.\nPored pružanja stručne podrške i znanja na zahtev, članovi ove mreže sastaju se jednom godišnje kako bi razgovarali o širim pitanjima za istraživanje položaja, prava i potreba mladih i pružili doprinos političkim inicijativama dvema institucijama.\nJedna od ekspertkinja u mreži je i Aleksandra Đurović, koordinatorka istraživačkih aktivnosti Beogradske otvorene škole dok spisak svih članova i članica možete pogledati ovde, a rad Evropske mreže istraživača možeš pratiti na ovom sajtu.


Art magazin - Pop-up izložba "Gorenje" u Šok zadruzi\nNa tragu nekadašnjeg projekta "Granična područja erotike" Art klinike, izložba "Gorenje" nas navodi da erotiku sagledamo u jednom drugačijem odnosu prema graničnosti. Ovoga puta, u prvom planu nisu njena granična područja, nego upravo tematika i problematika erotike u graničnim područjima i u ograničenjima.\nSa izbijanjem pandemije virusa covid-19, mnoge države, uključujući i Srbiju, uvele su niz restriktivnih, ograničavajućih mera. Te mere su rezultovale zatvorenim granicama, zatvorenim gradovima, ukidanjem međunarodnih prevoza, vremenskim i prostornim ograničavanjem kretanja i na nivou samih gradova. U takvim uslovima, ljudi koji nisu u vezi/braku imaju na raspolaganju samo svoje sugrađane, a u strožim uslovima, samo sugrađane u krugu od 400 metara koliko im je dozvoljeno da se kreću.\nSavremeni menadžment krize erotiku ograničava na polje nacije, grada, kvarta, komšiluka, a time često i na polje iste etničke pripadnosti, uskraćujući mnoga mesta susreta zatvaranjem javnih prostora. U takvom okruženju, nove međunarodne romanse i brakovi postaju nemogući. Veze između državljana i privremenih rezidenata jedne zemlje postaju teže održive jer nestaje posla i neko biva primoran da se odseli/vrati u matičnu zemlju. Svet počinje da se (ponovo) okreće oko dostupnosti resursa, dostupnosti posla, mogućnosti plaćanja računa, otplaćivanja dugova.\nErotika u tom kontekstu postaje ekvivalentna sa grejnim aparatima koji rade ako može da se plati račun za struju i koji greju ako ih domaćinstvo poseduje ili može da dođe do njih. Međutim, fabrke koje proizvode grejne aparate, poput marke Gorenje, takođe nude i zamrzivače i frižidere – aparate koji stvaraju nove mikro-klime, koji produžavaju hranljivost materije, koji u ekosistemu ostavljaju hranu na raspolaganju radije nama nego bakterijama i plesnima. Aparate u kojima se stvaraju pojasevi za spasavanje od leda, da se držimo za njih dok traju jer su ipak postojniji od drugih rešen ja kriza. Takve fabrike nude i aparate za pročišćavanje, i upravo sve to radi i erotika – greje, stvara novu klimu/ekosistem, pročišćava, održavajući na taj način pojedince, domaćinstva, zajednice, narode.\nOva izložba, simbolično nazvana "Gorenje", pokušaj je da umetnost postane fabrika erotike, kao kontrast fabrikama brojeva zaraženih i preminulih, brojeva koji u mnogim državama prelaze hiljade i počinju da liče na neimenovane brojeve ubijenih i nestalih u raznim ratovima. Umetnost iz tog razloga, u vreme pandemije, izrasta iz leda, iz pepela, iz zatvorenih granica, iz fabrika – u erotiku.\nIzložba je podržana od strane Ministarstva kulture i informisanja Republike Srbije i Gradske uprave za Kulturu Novog Sada.


Posted: 2020-01-17 11:00:57\nIdeja ovog detoks programa* jeste da se organizam očisti od nagomilanih toksina, da se odmori i isceli. Detoks je baziran na povrću, voću, … "Nutricionistički plan čišćenja organizma posle praznika: 7 detox dana"\nDASH dijeta, zdravo rešenje za sve probleme sa kilogramima\nPosted: 2020-01-17 09:30:53\nPostoji način da se zdravo i efikasno oslobodimo viška kilograma. Rešenje je DASH dijeta (Dietary Approaches to Stop Hypertension) koju su lekari osmislili … "DASH dijeta, zdravo rešenje za sve probleme sa kilogramima"\nPosted: 2020-01-17 08:00:26\nTart od višanja je idealna letnja poslastica. Donosimo vam jednostavan recept za osvežavajuči tart kojim možete obradovati vaše najbliže! Sastojci: Za koru: – … "Ukusna i osvežavajuća poslastica: Tart od višanja"\nPosted: 2020-01-17 08:00:20\nNe postoji velika razlika između uspešnog i neuspešnog čoveka, sve dok ih iz pogrešnih razloga na uspešne i neuspešne odvajamo. Niti uspešan znači … "Coaching by TaRa: Premoreni za uspeh"\nPosted: 2020-01-16 17:30:19\nUkoliko ste u žurbi, a želite zdrav obrok, preporučujemo vam čuveni španski gaspaćo, koji ćete spremiti lako i jednostavno, za tačno 25 minuta. … "Miris i ukus Španije: Napravite čuveni zeleni gaspaćo"


Ambasador Ruske Federacije: Prošlo je vreme visokog predstavnika u BiH – Indeks Vesti – Najvažnije vesti iz Srbije i regiona\nNaslovna > Regioni > Republika Srpska > Ambasador Ruske Federacije: Prošlo je vreme visokog predstavnika u BiH\nAmbasador Ruske Federacije: Prošlo je vreme visokog predstavnika u BiH\nNovosti 14/06/2017 Republika Srpska\nAmbasador Ruske Federacije u BiH Petar Ivancov smatra da je prošlo vreme visokog predstavnika (OHR) u BiH, jer je, kako kaže, njegova uloga apsolutno nevidljiva i svela se samo na to da piše izveštaje.\n“Visoki predstavnik ne utiče na bilo koje procese unutar zemlje i zato narodi u BiH, odnosno njihovi politički predstavnici, treba da rešavaju pitanja sami između sebe, a ne da to čini visoki predstavnik”, rekao je Ivancov za “Glas Srpske”.\nIvancov je dodao da, nažalost, ovakav stav Rusije nema podršku svih drugih u Savetu za sprovođenje mira (PIC).\nPrema njegovim rečima, stav Evropljana je da ovaj proces mora ići korak po korak i oni taj proces uslovljavaju procesom približavanja BiH Evropskoj uniji.\n“Pozitivna stvar jeste da se budžet visokog predstavnika smanjuje”, kaže Ivancov.\nNa pitanje da li ima kršenja Dejtonskog mirovnog sporazuma u BiH, Ivancov je rekao da visoki predstavnik izjavom u Savetu bezbednosti i u izveštajima na sednicama PIC-a ima praksu da govori da je kriva samo Republika Srpska.\nOn je ocenio da Dejtonski sporazum nije sistem koji bi zadovoljio sve tri strane u BiH, ali obezbeđuje prava sva tri naroda zbog čega je najvažnija karika u njegovom poštovanju i doslednoj primeni.\nOsvrćući se na nedavni sastanak predsednika Republike Srpske Milorada Dodika sa ruskim predsednikom Vladimirom Putinom u Sankt Peterburgu, Ivancov je rekao da je to za rusku stranu normalna stvar, jer je Dodik važan partner sa kojim razgovaraju o političkim, trgovinsko-ekonomskim i drugim pitanjima.\n“Dodik je odavno poznat našem predsdniku i vodio je sa njim važan i produktivan razgovor. Pitanja koja su bila na dnevnom redu odnosila su se na političku situaciju u BiH i u regionu, naše trgovinsko-ekonomske odnose i finansijsku situaciju u BiH i Republici Srpskoj”, istakao je ruski ambasador u BiH.\nKamioni na Horgošu čekaju 90 minuta\nNarod izabrao lokalnu vlast\nRS: Pod zakupom 3.000 hektara


- Kompanija Avtonova KAB, ekskluzivni uvoznik CITROËN vozila za našu zemlju, ove jeseni kupcima predstavlja izuzetno zanimljivu ponudu za svoje najtraženije automobile. Model C-Elysée pored odlične cene sada krase i izvanredni uslovi kupovine na kredit.\n- Za mesečnu ratu od samo 84 evra, ovaj automobil može biti vaš. Uzimajući u obzir udobnost, kvalitet, dizajn, motore i opremu, ova ponuda predstavlja najpovoljniju kupovinu u ovom trenutku na tržištu.Model CITROËN C-Elysée, atraktivni porodični automobil, izdvaja se u svojoj klasi izgledom, izdržljivošću, komforom, motorima i opštim osećajem udobnosti i sigurnosti. Karoserija koja je harmonična i prijatna za oko donosi osećaj robusnog vozila, a materijali koji su odabrani za unutrašnjost su atraktivni, izdržljivi i laki za održavanje. Akcijski model pored klima uređaja poseduje regulator i limitator brzine, svetla za maglu, radio CD MP3, kompletan bezbednosni paket, branike, brave i retrovizore u boji karoserije i jos dosta dodatne opreme. Motori su poslednje generacije, specijalno dizajnirani da optimizuju sve performanse u uslovima vožnje gde su loši putevi ili nekvalitetno gorivo, uz nisku potrošnju i uslove održavanja. Mesečna rata sa ovaj izvanredni automobil iznosi svega 84 evra.


Dodik: Poruke iz Potočara služe za zastrašivanje Srba - mojKontakt portal - Radio Televizija Kontakt\nPoruke koje su danas poslate iz Potočara služe da se dodatno preplaši srpski narod, ocijenio je srpski član i predsjedavajući Predsjedništva BiH Milorad Dodik dodajući da je priča o genocidu u Srebrenici apsolutno neodrživa jer nije činjenično zasnovana.\nDodik kaže da poruke bošnjačkih zvaničnika i ovoga puta služe da na bazi falsifikata istorijskih činjenica Bošnjaci izgrade svoj mit o narodnom i nacionalnom postojanju.\n– Te poruke nisu neuobičajene, a upućene su srpskom narodu kako bi se dodatno preplašio porukama koje šalju zajedno sa međunarodnim akterima, pogotovo sa “ovim moćnima” iz Crne Gore – rekao je Dodik za Tanjug.\n– Bilo bi pristojno da su ostavili porodice Bošnjaka koje su izgubili svoje najmilije da obiđu grobove i da im se u molitvi pridruže. Politiku praviti na grobovima to samo može i radi sarajevska politika – zaključio je Dodik.\nDodao je da na taj način skreću pažnju na sebe, a podršku traže u onima iz međunarodne zajednice koji su se okupili kako bi “oprali savjest” zbog ratova u bivšoj Јugoslaviji.\nU Srbiji preminule dvije osobe, 69 novozaraženih\nTrenutak za istoriju: Milijarder Ričard Brenson poletio u svemir (UŽIVO)


Vesti i blog | IAB Serbia\nIAB Serbia je objavio adaptiranu i lokalizovanu finalnu verziju novog portfolija standarda oglasnih formata. Standard je razvijen od strane IAB Tech Lab pri IAB US, na osnovu analize industrije, istraživanja korisnika uz detaljno testiranje. U kreiranju standarda je učestovalo više od 400 kompanija, najvećih digitalnih izdavača, agencija, ad-tech i programatic provajdera na svetu. Jedna od ključnih novina su fleksibilne dimenzije ...\nIAB Serbia objavljuje danas lokalizovani i adaptirani dokument Novog Portfolia standarda oglasnih formata. Standard je razvijen od strane IAB Tech Lab pri IAB US, na osnovu analize industrije, istraživanja korisnika uz detaljno testiranje. U kreiranju standarda je učestovalo više od 400 kompanija, najvećih digitalnih izdavača, agencija, ad-tech i programatic provajdera na svetu. Jedna od ključnih novina su fleksibilne dimenzije oglasa, ...\nOvogodišnja konferencija nosi naziv „Connected shopper“, program će se održavati paralelno u 2 sale, te se očekuje da će ovogodišnji Digital Day brojati između 700 i 800 učesnika. Čitav koncept konferencije odnosi se na e-Commerce, a u okviru toga predavanjima i panelima biće obuhvaćene i sledeće teme: optimizacija konverzija, Big Data u marketingu, digitalna transformacija, privacy & data retention, programmatic ...


SELIDBE FIRMI U BEOGRADU I VAN BEOGRADA - Povoljne Selidbe i Prevoz Beograd\nUsluge selidbe » Selidbe firmi\nSelidbe firmi i drugih poslovnih prostora (skladišta, stovarišta, magacina i sl.), poput selidbe stambenog prostora (kuće ili stana), zahtevaju ozbiljan pristup, kako u pripremnim radnjama (pakovanje i zaštita nameštaja i ostalih stvari), tako i u prevozu vozilima za selidbe.\nSelidbe firmi radimo na teritoriji cele Srbije, bez obzira da li se selidba obavlja iz nekog mesta u Beograd ili iz Beograda u druga mesta u Srbiji.\nSelidbe firmi, odnosno poslovnog prostora u Beogradu, vršimo povoljno i pouzdano. Tačnost, kvalitet i bezbednost nameštaja – prioritet su za naš iskusan tim radnika. Profesionalci sa dugogodišnjim iskustvom preseljenja nameštaja firmi u Beogradu, sa odličnim znanjem zaštite i tehnike nošenja stvari, demontažom i montažom nameštaja po potrebi, u kombinaciji sa adekvatno pripremljenim kamionima i kombi vozilima, čine odličnu preporuku za angažovanje naše firme za selidbu.\nSELIDBE FIRMI VAN BEOGRADA\nSelidbe firmi, tj. poslovnog prostora, na dužim relacijama van Beograda su uvek izazov. Maksimalna zaštita nameštaja i kancelarijske opreme je veoma važna u takvim situacijama. Povoljna cena, precizno i pouzdano obavljen posao selidbe firme, odlična su preporuka da angažujete upravo naš profesionalni tim za selidbe svoje firme van Beograda.


Sugden A21SE - Page 2 - Audiohard\nRe: Sugden A21SE\nPost by sdanicic » 04 Jul 2009, 14:29\nDa se ne bi vukli repovi iz ove teme samo par recenica - nazalost neki duzi tkest ce ovoga puta izostati.\nNaime samo nekoliko minuta nakon povezivanja ovog integralca na moj sistem, okupljena slusalacka trojka je konstatovala da tu nesto nije kako treba. A to je bila nenormanla glasnoca zvuka vec na polozaju potencionetra izmedhu 8 i 9.\nOvo pojacalo je u cistoj A klasi, sa 30 vati po kanalu na 8 oma, moji zvucnici su zvanicno deklarisani 87db/1W i po logici stvari ovo nesto nikako nije regularno ponasanje. Slusali smo tako sve skupa jedno 45 minuta i slozili da bi svaki dalji nastavak bilo cisto maltretiranje (zvuk kao da je sve vreme bio na korak-dva od klipinga i kao da se sve bilo sabijeno u rasponu od max. 40-45 dB).\nSutradan sam pogledao malo karakteristike i videli da moj DAC ima izrazito veliki voltage output na RCA izlazima (2,4 Vrms), pa sam probao da vidim sta se desava kada se cd plejer direktno zakaci na amp (sa 2Vrms), odnosno Denon tjuner. U prvom slucaju situacija je bila malo bolja, u drugom dosta bolja - ali opet je sve to na poziciji malo preko 10 grmelo samo tako.\nProverio sam zatim koliki je izlalzni napon na Sudgen CD21SE plejeru, kad tamo - 1,55 Vrms !!!\nOvde ocigledno se po pitanju gaina nisu mogle sloziti ove komponente , ali ipak treba reci da ono sto smo culi barem meni (jer sam slusao malo i sutradan) je bilo veoma prijatno i svakako dovoljno da vam skrenem paznju da ako budete imali priliku da cujete ovaj Sudgen integralac - obavezno to i ucinite.\nInace kuriozitet je da se prva verzija ovoj pojacala koje sada znamo kao model 21 pojavila krajem 60-tih godina proslog veka.


RUSKA VOJSKA SE SPREMA ZA NOVI RAT: Veliki sukob preti Centralnoj Aziji, počela hitna obuka saveznika (VIDEO)\n06. 07. 2021. u 17:55\nRUSKI vojni instruktori iz 201. vojne baze obučiće ove godine 1.000 mladih specijalista Oružanih snaga Tadžikistana, piše Televizija Zvezda.\nObuka će biti izvođena u dve baze - Liaur i Sambuli. Tadžikistanci će biti obučavani za 14 vojnih specijalnosti, između ostalog za upravljanje tenkovima T-72, komandovanje višecevnim raketnim bacačima BM-21 Grad i strelce za oklopne transportere BTR-80.\nKurs će trajati oko tri meseca, a prva grupa učenika položiće ispit, sa kontrolnim gađanjem, 17. jula.\n201. baza ruske vojske u Tadžikistanu je najveći vojni objekat van Rusije. U njemu je smeštena motorizovana pešadija, artiljerci, izviđači, jedinice PVO i ABHO.\nAMERIČKA BAZA DUHOVA: Prve slike iz Bagrama odakle se američka vojska „išunjala“ (VIDEO)\n06. 07. 2021. u 16:43 >> 16:59\nNE MEŠAJTE SE, DOBIĆETE PO NOSU: Rusija upozorava provokatore u Crnom moru\n06. 07. 2021. u 12:28\nPRONAĐENA OLUPINA RUSKOG AVIONA: Nema preživelih - među stradalima i dete\nLUKAŠENKO NA SASTANKU O SANKCIJAMA: "Minsk ispunjava svoje obaveze"\n06. 07. 2021. u 11:17\nPodsećamo, situacija u Tadžikistanu se zakompplikovala nakon američkog povlačenja iz Avganistana.\nDok su američki vojnici, često i nenajavljeno, napuštali važne vojne objekte i prepuštali ih snagama lojalnim Kabulu, Talibani su pojačali svoje aktivnosti i počeli da napadaju avganistansku vojsku.\nVeć nekoliko grupa avganistanskih vojnika je prešlo granicu i ušlo u Tadžikistan kako bi se sklonili od novog građanskog rata koji preti da izbije u planinskoj zemlji.\nPredsednik Rusije Vladimir Putin razgovarao je juče telefonom sa kolegom iz Tadžikistana Emomalijem Rahmonom, i tom prilikom je potvrdio da će Rusija pomoći i vojno tu zemlju, bilo kroz ODKB ili bilateralnim sporazumima.\nRusija Tadžikistan Avganistan talibani ruska vojska rat u Avganistanu\nRUSIJA KRITIKOVALA AMERIKU ZBOG AVGANISTANA: Ako su zaista zabrinuti za sudbinu naroda odblokiraće rezerve središnje banke!\nRUSIJA je pozvala SAD da odblokiraju rezerve središnje banke Avganistana koje je Vašington blokirao nakon što su talibani preuzeli Kabul.\nPESKOV: Rano je skidati oznaku terorističke organizacije sa talibana\nPRERANO je govoriti o skidanju statusa terorističke organizacije sa pokreta "Taliban", smatra portparol Kremlja Dmitrij Peskov.\n30. 08. 2021. u 13:01


Nedimović: Nova isporuka natrijum hipohlorita - Domaćinska kuća\nKuća » Najave » Nedimović: Nova isporuka natrijum hipohlorita\nU prodavnice su, kako je rekao, stigle prve količine manjih pakovanja svežeg kvasca, a krenula je i isporuka kvasca u 1.000 pekara, u vrećama od deset i 15 kilograma.\nPodsetio je da je Srbija u prethodnom periodu kvasac kupovala iz uvoza, pre svega Hrvatske i Mađarske, i istakao da je proizvodnja u fabrici u Senti pokrenuta za samo sedam dana, te da će se sada na nedeljnom nivou proizvoditi 240 tona kvasca.\nNedimović i istakao da je u ovom trenutku zabranjen izvoz kvasca dok se ne snabde domaće tržište, ali će biti dovoljnih količina da se pomogne Republici Srpskoj i drugima. Naglasio je i da pšenice, brašna, šećera, ulja, kvasca ima dovoljno i dodao da je sa Ministarstvom poljoprivrede Republike Srpske dogovorena distribucija brašna i ulja.\n„Danas ćemo isporučiti dve tone koncentrata natrijum hipohlorita u Niš, dve tone u Kragujevac u Klinički centar. To je za ova dva klinička centra dosta za nekoliko dana. Sutra isporučujemo alkohol od 75 odsto, koji smo isto pravili u poslednjih nekoliko dana u Aleksandrovcu u Župi i on će krenuti u pakovanjima od dve litre“, rekao je ministar.\nPrevPrethodnaEvo gde nije potrebna dozvola za odlazak na pčelinjak\nSledećaBesplatan džepni agronomNext


KING ICT - Unapređena brzina i kvalitet rada Službe za sistem 112 - IAKS\nMinistarstvo unutrašnjih poslova RH, Sektor civilne zaštite\nInformatizovati i modernizovati komunikacioni sistem Službe za sistem 112, kako bi se unapredio njen rad.\nImplementacija softverskog rešenja CTI sistem SFERA.\nUnapređena brzina i kvalitet rada Službe za sistem 112.\nImplementacijom softverskog rešenja za podršku operaterima Službe za sistem 112 postignuto je da njihov rad bude još brži i kvalitetniji, a samo rešenje unapredilo je funkcionisanje Službe ključne u pomaganju građanima u hitnim situacijama.\nBroj 112 jedinstven je evropski broj za hitne službe. Poziv na 112 usmerava građane na operatere Službe za sistem 112, odnosno na odgovarajući opštinski centar 112 namenjen za primanje hitnih poziva.\nS obzirom na svrhu svog postojanja, funkcionisanje Službe kroz celokupni proces, od primanja poziva i njegove obrade, do alarmiranja odgovarajuće hitne službe, ne trpi greške, niti sporost. Stoga je izuzetno važno da sistem koji koriste operateri službe 112 bude pouzdan, brz, jednostavan za korišćenje i da omogućava korišćenje svih mogućih funkcionalnosti neophodnih za besprekorno obavljanje posla.\nU 16 opštinskih centara i na centralnoj lokaciji u Zagrebu Državna uprava za zaštitu i spašavanje, u čijoj nadležnosti se Služba za sistem 112 nalazi, implementirala je CTI (Computer Telephony Integration) sistem SFERA – operativno-kontaktni centar za podršku operaterima sistema 112, razvijen u KING ICT-u.\nUnapređen poslovni proces Službe 112\nRešenje je omogućilo lakše koordinisanje zajedničkog rada u više centara, pri čemu su svi podaci automatski vidljivi u svim centrima koji međusobno sarađuju u realnom vremenu.\nSistem koristi verifikovane snimače poziva kako bi se obezbedila potrebna zaštita i bezbednost podataka o pozivu. Uz prikaz broja i naziva pozivaoca sistem omogućava i višestruke manipulacije pozivom. Svi relevantni podaci o pozivu i postupanju operatera snimaju se u bazu podataka. Izrada izveštaja po proizvoljno izabranim kriterijumima i mogućnost pretraživanja, takođe prema različitim kriterijumima doprinose transparentnosti rada službe.\nŠta je KING ICT izveo u sklopu projekta?\nimplementaciju softverskog rešenja za 16 opštinskih centara 112\nimplementaciju softverskog rešenja na CTI sistemu s funkcionalnostima CTI sistema\nimplementaciju softverskog rešenja za sihronizaciju i povezivanje u jedinstvenu mrežu Opštinskog centra 112 i Državnog centra zaštite i spašavanja\nimplementaciju firewall-a na lokacijama implementacije komunikacionog i softverskog rešenja; firewall obezbeđuje zaštitu mrežnog saobraćaja, kao i uspostavljanje VPN tunela prema centralnoj lokaciji u sedištu Službe za sistem 112\nimplementacija celokupne hardverske i softverske infrastrukture koja obezbeđuje stabilno okruženje za ovaj nacionalno kritični sistem (serveri, čuvanje podataka)\nSoftversko rešenje SFERA u potpunosti je razvijeno unutar KING ICT-a. Arhitektura sistema napravljena je tako da ostavlja brojne mogućnosti za buduću nadogradnju, kao recimo mogućnost primanja e-call-a.


Vizner: Amerika podržava nezavisnost Kosova pod medjunarodnim nadzorom\nAmerički izaslanik za Kosovo, ambasador Frenk Vizner, obratio se danas novinarima, ali u Njujorku, rekavši da SAD u potpunosti podržavaju nadziranu nezavisnost Kosova, javlja novinarka GA, Stefani Ho.\nVreme je da se reši status Kosova, pod znakom pitanja još od 1999. kada su vazdušnom kampanjom NATO zaustavljeni zločini srpskih snaga nad albanskim življem, izjavio je ambasador Frenk Vizner.\n”Prošlo je osam godina. A posle osam godina krajnje je vreme da se krene napred i postigne rešenje,“ kaže ambasador Vizner.\nKomentarišući protivljenje Moskve Ahtisarijevom planu, Vizner jer napomenuo da je Rusija bila uključena u pregovore koji su počeli pre više od godinu dana i da se američka vlada sada nada diplomatskom rešenju kako bi se, kako je rekao, ”udruživanje oko kosovskog pitanja završilo u istom duhu saradnje u kojem je i počelo.“\n”Smatramo da je u redu da razgovaramo, da sve dobro promislimo i da blisko saradjujemo,“ rekao je Vizner dodavši da je predsednik Buš nazvao ruskog predsednik Putina radi razgovora o kosovskom pitanju i da je američki državni podsekretar Nikolas Berns razgovarao sa ruskim zvaničnicima u Njujorku. Ali, na pitanje novinara šta Vašington misli o zahtevu Moskve da se odvoji više vremena za razrešenje statusa Kosova, Vizner je uzvratio da su -- kako je rekao -- ”iscrpljene mogućnosti za postizanje drugačijeg zaključka“ i podvukao da su pregovori trajali 15 meseci te da bi pregovori, ukoliko bi bili ponovo nastavljeni, mogli da imaju gori kraj.


Srebrenica: Javni poziv za nabavku traktora za udruženja poljoprivrednih proizvođača - UPSMedia Srebrenica: Javni poziv za nabavku traktora za udruženja poljoprivrednih proizvođača – UPSMedia\nSrebrenica: Javni poziv za nabavku traktora za udruženja poljoprivrednih proizvođača\nmart 21, 2018 januar 15, 2019 urednik\nOpština Srebrenica raspisala je javni poziv za nabavku poljoprivredne mehanizacije (traktora) za udruženja poljoprivrednih proizvođača na području opštine Srebrenica.\nU sklopu projekta „Pilot akcije za ruralni razvoj i revitalizaciju teritorije Bosne i Hercegovine – Faza III“, koji je promovisan od strane „Agenzia Italiana per la Cooperazione allo Sviluppo“ (AICS) i koji se provodi u saradnji sa opštinom Srebrenica, objavljujen je Javni poziv za nabavku tri traktora kW/HP 28,7/39, koji će biti donirani udruženjima poljoprivrednih proizvođača i zemljoradničkim zadrugama na području opštine Srebrenica sa ciljem unapređenja poljoprivredne mehanizacije.\nUkupan maksimalni iznos ovog konkursa iznosi 56.000 evra.\nKonkurs je otvoren do 5. aprila 2018. godine, navodi se na sajtu Opštine Srebrenica.\nPravo učešća, opšte i posebne kriterijume, način prijavljivanja i ostale informacije vezane za ovaj Javni poziv možete pročitati OVDJE.\n← Svjetski dan šuma: ŠG „Drina“ građanima Bratunca poklonilo 60 sadnica


Kako će izgledati proslava mature u Kikindi?\nIzvor: Radio Televizija Vojvodine, 15.Maj.2019, 13:19\nGradska uprava u Kikindi prvi put ove godine organizovaće projekat pod nazivom ''Matura 2019'', u koji će, pored tradicionalne maturantske parade, biti održani koncerti, sportski turniri i druženja sa poznatim ličnostima, a svečana manifestacija će biti održana i za male maturante u osnovnim školama. Projekat sprovodi Ministarstvo za upravu i lokalnu samoupravu u saradnji sa Ministarstvom unutrašnjih poslova.\nSve je spremno za maturantsku paradu koja se već tradicionalno održava, kako u Kikindi, tako i u drugim gradovima u zemlji i Evropi. Ove godine maturantska parada biće održana u petak, 17. maja od 12 sati, a očekuje se učešće oko 450 kikindskih srednjoškolaca.\n''Prvih godina smo ubeđivali...\nIzvor: JUGpress.com, 15.Maj.2019\nLESKOVAC..Pripadnici Ministarstva unutrašnjih poslova započeli su sa realizacijom projekta „Matura 2019“, čiji je cilj povećenje bezbednosti učenika završnih razreda srednjih škola i očuvanje povoljnog stanja bezbednosti za vreme maturskih proslava i drugih školskih manifestacija...Tokom...


Ništa od 9-1 platne grupe za nastavnike - Zelena učionica\nNišta od 9-1 platne grupe za nastavnike\nVlada ne želi da prihvati zahtev sindikata obrazovanja da svi zaposleni u prosveti sa sedmim stepenom stručne spreme budu u 9-1 platnoj grupi i to nam je danas eksplicitno rečeno.\nNaši zahtevi su delimično ispunjeni, pošto smo dobili potvrdu da će bibliotekari, sekretari škola i korepetitori biti u istoj platnog grupi i istom platnom razredu kao i nastavnici – izjavila je za Danas Jasna Janković, predsednica Unije sindikata prosvetnih radnika Srbije, nakon pregovora sa ministrima prosvete i državne uprave i lokalne samouprave Mladenom Šarčevićem i Brankom Ružićem.\nJanković je rekla da sastanku nije prisustvovao ministar finansija Siniša Mali, koji je bio na pregovorima sa MMF-om, što, kako je istakla, potvrđuje najave da će nakon susreta sa njima Vlada do kraja meseca usvojiti uredbu o platnim grupama i razredima.\nJanković dodaje da će Vlada tokom dana dostaviti sindikatima revidiran predlog platnih grupa i razreda o kojem će se razgovarati u utorak, 18. septembra. Istovremeno, sindikati ubrzano održavaju sednice predsedništava i glavnih odbora, na kojima treba da odluče da li će štrajk biti radikalizovan. Janković kaže da sve ide u pravcu donošenja odluke da škole uđu u zakonski štrajk od ponedeljak 24. septembra, sa skraćenim časovima na 30 minuta. Ona je dodala da ranije zakazan štrajk u sredu, 19. septembra, neće biti otkazan.\nPredsednica Unije iznosi i podatak da u osnovnim i srednjim školama ima 66.300 punih normi, koje drži 95.000 zaposlenih, a u tu cifru su uključujučeni nastavnici, stručni saradnici, sekretari…, ali ne i nenastavno osoblje.\nPrve kazne roditeljima koji su odbili da vakcinišu decu\nMaturantkinja gestom oduševila ceo region\nJedan komentar na "Ništa od 9-1 platne grupe za nastavnike"\n14 septembra, 2018 u 5:59 pm\nSvi zaposleni u prosveti sa sedmim stepenom i ne treba da budu u istoj platnoj grupi.Nemam ništa protiv ni bibliotekara ni sekretara…ali, čija je odgovornost veća?Da li njihova ili odgovornost učitelja koji ima završenu PA i razred od 30 đaka.Poštenije je da sve razredne starešine budu u devetoj platnoj grupi.


Transparentnost: Ponovo ispitati navode o korupciji | Autonomija\nTransparentnost: Ponovo ispitati navode o korupciji\nGrađevinski inspektor Zoran Jovanović ukazao na nenamensko trošenje novca\nOrganizacija Transparentnost Srbija pozvala je danas tužilaštvo u Novom Sadu da ponovo razmotri odbačene krivične prijave koje je građevinski inspektor Zoran Jovanović podneo zbog nenamenskog trošenja sredstava, a koje su sada potkrepljene sudskom presudom.\nTransparentnost je navela da preti opasnost zakonskog zastarevanja za krivično gonjenje zbog tog nenamenskog trošenja sredstava, koje je primetio i prijavio Jovanović.\nJovanović je pre devet godina ostao bez posla jer je ukazao na sumnju na korupciju, a potom odbio da potpiše naknadno sačinjene zapisnike koji bi opravdali propuste nadležnih koje je otkrio, piše u saopštenju.\nTransparentnost podseća da je Jovanović vodio tri slučaja uklanjanja bespravno podignutih objekata i u jednom je angažovano preduzeće za rušenje, kao i da su troškovi rušenja isplaćeni za sva tri slučaja, pri čemu su, i za slučaj u kome je zaista angažovano preduzeće, bili preveliki.\nNovac je isplaćen bez donetog zaključka o troškovima, a inspektor nije podlegao pritiscima pretpostavljenih da zaključke o (nepostojećim) troškovima naknadno donese, navodi Transparentnost.\nSlučaj mu je oduzet, neko drugi je naknadno doneo zaključke, a protiv njega je pokrenut disciplinski postupak koji se završio otpuštanjem sa posla.\n„Usledio je sudski spor u kome su potvrđene tvrdnje Jovanovića, ali se na presudu žalilo gradsko pravobranilaštvo. Praktično, žaleći se na ovu presudu, pravobranilaštvo je zastupalo stav da iz budžeta treba da se isplati veći iznos nego što je to tvrdio Jovanović iako je prvenstveni zadatak pravobranilaštva da se stara o interesima grada“, piše u saopštenju.\nPresudom Apelacionog suda iz novembra 2013. godine preinačena je odluka Osnovnog suda.\nPo toj presudi Zoranu Jovanoviću je stavljeno na teret da nije doneo zaključak o troškovima u onom jednom predmetu gde je on želeo da se utvrdi tačna visina stvarnih troškova kako se ne bi plaćali više.\nNije uvažena njegova tvrdnja da nije ni mogao da utvrdi stvarne troškove i donese zaključak jer mu je predmet oduzet.\nTransparentnost navodi da činjenica da je presudom Apelacionog suda potvrđeno da nije bilo „prinudnog izvršenja“ u dva predmeta dok u trećem troškovi nisu ispravno obračunati, istovremeno predstavlja optužbu na račun čelnika grada Novog Sada da su isplatili sredstva za nešto čega nije bilo i da su time oštetili budžet Novog Sada.\nTransparentnost navodi da ni takvo činjenično stanje u jednom sudskom predmetu nije bilo dovoljno za Osnovno javno tužilaštvo u Novom Sadu da ponovo razmotri ranije odbačene krivične prijave koje je Jovanović podneo 2006. godine, a koje je sada potkrepio presudom i zapisnikom budžetske inspekcije iz oktobra 2013. kojim su konstatovani brojni propusti u vezi sa tim postupcima.\nU saopstenju piše da se Transparentnost zbog toga obratila hijerarhijski višim javnim tužilaštvima, kako bi ukazala na potrebu da se propust otkloni i da se u krivičnom postupku utvrde sve okolnosti, a time i stvori osnov za naknadu štete budžetu grada.\nTa nevladina organizacija smatra da bi trebalo i van krivične istrage, preduzeti mere da se ne ponove takvi slučajevi, u kojima se savesni službenici kažnjavaju za svoju istrajnost.\n„Na taj način državni organi pokazali bi na delu, više puta deklarisanu spremnost za borbu protiv korupcije“, ističe se u saopstenju.


Skupština Srbije usvojila je set poreskih i carinskih zakona, među kojima su izmene i dopune Zakona o porezima na imovinu kojim se od 1. januara 2022. godine porez na nasleđe i poklon i porez na prenos apsolutnih prava - prebacuju sa Poreske uprave na lokalne samouprave. Porezi na nasleđe i imovinu i prenos apsolutnih prava su izvor prihoda lokalnih samouprava te se tako smanjuje opterećenje Poreske uprave, a s druge strane, daje se mogućnost opštinama i gradovima da maksimiziraju naplatu poreza.\nSkupština je usvojila i izmene i dopune Zakona o poreskom postupku i poreskoj administraciji, koje se odnose na pojednostavljenje poreskih postupaka za one koji imaju zahteve za povraćaj i preknjižavanje ili više plaćenog ili pogrešno plaćenog poreza, kao i zahteve za odlaganje plaćanja poreza. To će ubuduće moći da se čini elektronski, preko portala Poreske uprave.\nKada je u pitanju Zakon o državnim administrativnim taksama, ukidaju se i smanjuje se nekoliko taksi, kako bi se umanjila opterećenja privredi. Kao najvažniju promenu u Carinskom zakonu je pomeranje rokova po pitanju zastarelosti carinskog duga, odnosno državi se daje duže vremena da reaguje i zaštiti svoje interese.\nPredloženim izmenama i dopunama Zakona o carinskoj službi proširuje se krug carinskih službenika koji su ovlašćeni za pokretanje carinskog prekršajnog postupka.


Vanjskotrgovinski robni deficit BiH osam milijardi i šest miliona KM – Biznis.ba\nNaslovnaBiHVanjskotrgovinski robni deficit BiH osam milijardi i šest miliona KM\nobjavljeno 21. jan 2020. u 15:05\nVanjskotrgovinski robni deficit Bosne i Hercegovine prošle godine iznosio je osam milijardi i šest miliona KM, a pokrivenost uvoza izvozom 58,9 posto.\nBiH je u 2019. godini ostvarila izvoz u vrijednosti 11 milijardi i 492 miliona KM, što je za 3,4 posto manje u odnosu na 2018. godinu, dok je uvoz iznosio 19 milijardi i 498 miliona KM i porastao je za 1,2 posto, podaci su Agencije za statistiku BiH.\nIzvoz u zemlje CEFTA-e lani je iznosio milijardu i 904 miliona KM, što je za 2,3 posto manje nego u 2018. godine, dok je uvoz bio dvije milijarde i 420 miliona KM, što je više za 3,9 posto. Pokrivenost uvoza izvozom sa zemljama CEFTA-e iznosila je 78,7 posto.\nProšle godine je izvoz BiH u zemlje EU iznosio osam milijardi i 388 miliona KM, što je za 3,4 posto manje nego 2018. godine, dok je uvoz iznosio 12 milijardi i 80 miliona KM, što je više za 3,6 posto. Pokrivenost uvoza izvozom sa zemljama EU iznosila je 69,4 posto.


Dejli Mejl na Oplencu : Lepota krvave istorije - SDCafe.rs\nHome\tInfoDruštvo\tDejli Mejl na Oplencu : Lepota krvave istorije\nNeverovatna crkva, živopisni mozaici, burna istorija i još mnogo toga za divljenje – epilog su nedavnog boravka u Srbiji poznate britanske novinarke Valeri Singlton.\n“Skrivena u šumama na Oplencu blizu Topole, sat i po južno od Beograda, Crkva Svetog Đorđa oduzima dah. Svaki pedalj ogromnog zdanja, mauzoleja kraljevske porodice Karađorđević koja je Srbijom vladala od 1904, prekriven je izvanrednim i briljantnim živopisnim mozaicima, pa posetilac ne zna na koju stranu prvo da gleda”, napisala je Singlton u reportaži koju je početkom meseca objavio britanski list Dejli Mejl.\nSinglton piše da je u Beogradu boravila više puta. Dobro je upoznata sa Knez Mihajlovom i Kalemegdanom, rakijom i srpskim kafanama. Međutim, ovoga puta najveći utisak ostavila je crkva na Oplencu.\nNavodeći detalje iz srpske istorije, uz pominjanje nedavnog prenošenja posmrtnih ostataka Petra II Karađorđevića u porodičnu kriptu Crkve Svetog Đorđa, Singlton piše da je originalni plan kralja Petra I bio da se u zidove crkve ugraviraju imena svih žrtava balkanskih ratova.\nMeđutim, kako je Prvi svetski rat potom odneo nebrojeno više života, od te ideje se odustalo, pa su unutrašnji zidovi crkve prekriveni kopijama fresaka iz drugih srpskih crkava koje čine jedinstven mozaik.\nŠezdeset fresaka uz milione dodatnih ukrasa najrazličitijih boja sklopljeno je u veličanstven prizor, primećuje Singlton, dodajući da je svaki žuti delić koji se vidi na zidovima izrađen od čistog zlata.\n“Postoji na stotine kompozicija sačinjenih od mermera, murano stakla i metala koji je dobijen topljenjem oružja iz Prvog svetskog rata. Uz to, očaravajući luster koji je u smešten u centar u sebi ima izvrnutu krunu, što predstavlja poraz Srbije na Kosovu 1389. godine”, piše ona.\nPoseban utisak na nju je ostavila i poseta beloj kući pored crkve gde je Petar živeo dok je nadgledao njenu izgradnju, gde je zanemela pred austrougarskim telegramom poslatim Srbiji nakon atentata u Sarajevu.\n“Neverovatan je osećaj gledati u nešto tako obično, a što je dovelo do Prvog svetskog rata”, zaključuje Singlton.\nSlavni srpski glumci na poštanskim markama\nHyperloop – putovanje brzinom od 1.280 km/h


Kina preti odmazdom Velikoj Britaniji zbog oduzimanja licence njenoj televiziji - Svet - Dnevni list Danas\nPočetna » Svet » Kina preti odmazdom Velikoj Britaniji zbog oduzimanja licence njenoj televiziji\nKina je danas zapretila odmazdom Velikoj Britaniji nakon što su njene vlasti oduzele licencu kineskoj državnoj televiziji CGTN.\nOdluka britanske agencije o oduzimanju licence zasnovana je na tehničkim pitanjima, ali je ukorenjena u primedbama na ulogu kineske televizije u progonu kritičara vladajuće Komunističke partije Kine.\nMinistarstvo spoljnih poslova Kine saopštilo je da je britanska agencija Ofkom donela odluku na „političkim osnovama usled ideološke pristrasnosti, politizujući tehnička pitanja, ozbiljno otežavajući opstanak kineskog medija i teško narušavajući uobičajene razmene izmedju dve zemlje“.\n„Pozivamo Veliku Britaniju da odmah prestane s političkom manipulacijom i da ispravi greške. Kina zadržava pravo da načini neophodan odgovor radi očuvanja legitimnih prava i interesa kineskog medija“, rekao je portparol kineskog Ministarstva Vang Venbin.\nVang nije naveo kako bi Kina mogla da odgovori, ali bi na udaru mogla da se nadje britanski javni servis Bi-Bi-Si, koji je u Kini dostupan jedino u nekim hotelima i stambenim četvrtima za strance.\nOn je naveo i da su Britanci sve vreme znali za povezanost CGTN sa vladajućom kineskom partijom i optužio London da primenjuje dvostruke standarde u regulaciji medijskog prostora.\n„Britanska strana je za tu vezu jasno znala od prvog dana emitovanja CGTN u Velikoj Britaniji pre 18 godina. To što Velika Britanija sada dovodi u pitanje prirodu kineskog medija je čista politička manipulacija“, kazao je Vang.\nOfkom je u utorak objavio da je oduzeo licencu za emitovanje Kineskog globalnoj televizijskoj mreži (CGTN), satelitskom kanalu na engleskom jeziku, zbog nedostatka uredničke kontrole i veza sa Komunističkom partijom Kine.\nOdnosi Londona i Pekinga su i pre odluke Ofkoma bili zategnuti jer je Velika Britanija nedavno odlučila da ponudi državljanstvo gradjanima Hongkonga, teritorije koju je predala Kini 1997. godine, a potom je i naložila britanskim kompanijama da iz lanca snabdevanja isključe robu proizvedenu prinudnim radom u kineskom regionu Sindjijang.


U Briselu održan šesti sastanak Radne grupe o registarskim tablicama – GracanicaOnline.Info\nУ Бриселу одржан шести састанак Радне групе о регистарским таблицама\nU Briselu održan šesti sastanak Radne grupe o registarskim tablicama\n12. marta 2022. 1 min read\nSpecijalni izaslanik Evropske unije za dijalog Beograda i Prištine Miroslav Lajčak saopštio je da su se delegacije Beograda i Prištine sastale u Briselu povodom pronalska trajnog rešenja po pitanju registarskih tablica.\n“Eksperti EU pomogli su obema delegacijama u identifikaciji svih postojećih opcija i njihovih tehničkih implikacija. Sada je vreme da se upustimo u pronalaženje zajedničkog jezika”, napisao je Lajčak na Tviteru.\nPodsetimo, na osnovu sporazuma koji su Beograd i Priština postigli 30. septembra, osnivanje Radne grupe ima za cilj pronalaženje trajnog rešenja po pitanju registarskih tablica. Rok ističe početkom aprila, a do tada vozači koriste takozvani “nalepnica” režim.\nTags: Brisel nalepnica režim Radna grupa Registarske tablice Sporazum o registarskim tablicama\nPrevious Šubarić sa šefom UNHCR-a o procesu povratka\nNext Lajčak sa Kurtijem o unapređivanju agende


Transformacija OHR-a tek kad se ispuni pet uvjeta i dva cilja - Kozarac.ba\nMinistri inostranih poslova Evropske unije izrazili su danas potpunu opredjeljenost za tranziciju OHR-a u pojačano prisustvo Evropske Unije u BiH čim bude ispunjeno pet ciljeva i dva uslova koje je postavio Savjet za implementaciju mira /PIC/.\nTokom razmjene mišljenja o situaciji u BiH u svjetlu predstojećeg sastanka Upravnog odbora PIC-a 29. i 30. juna ministri su istakli da se tranzicija OHR može postići u narednih nekoliko mjeseci.\nMinistri su apelovali na vlasti u BiH da postignu konkretne rezultate prije ovog sastanka.\n– Savjet ministara vanjskih poslova članica EU ponovo je potvrdio svoju punu podršku evropskoj perspektivi BiH i naglasio da su pojačana spremnost na reforme i kompromis od suštinskog značaja za napredak BiH na putu ka EU – ističe se u saopštenju.\nMinistri su i ovom prilikom izrazili punu podršku prudskom procesu i pozdravili njegov nastavak na sastanku u Banjaluci 14. juna, te pozvali sve relevantne političke lidere da nastave te napore i prošire proces.\nSavjet ministara je izrazio zabrinutost zbog, kako je navedeno, nekonstruktivne političke atmosfere i nedavnih aktivnosti usmjerenih protiv Dejtonskog mirovnog sporazuma, te pozvao sve političke lidere u BiH da se uzdrže od nacionalističke retorike i da se istinski fokusiraju na provođenje reforme u opštem interesu zemlje i njenih građana.\nUčesnici sastanka u Luksemburgu pozdravili su usvajanje ustavnih amandmana za Brčko 26. marta kao ohrabrujući znak da je moguć suštinski napredak ukoliko sve političke stranke pokažu spremnost za kompromis.\nMinistri inostranih poslova EU ponovili su danas podršku dijalogu o liberalizaciji viznog režima sa BiH, Srbijom, Crnom Gorom, Makedonijom i Albanijom i pozvali Evropsku komisiju da što je prije moguće izađe sa zakonskim prijedlogom da bi se postiglo ukidanje viza do kraja 2009.godine sa onim zemljama koje ispune sve uslove iz mape puta.\nU zaključcima sa sastanka podsjeća se da zemlje zapadnog Balkana moraju da nastave da ulažu napore ka punom provođenju zahtjeva iz Mape puta koja sadrži jasne i realne uslove koji su procjenjeni na osnovu svake od ovih država pojedinačno.\nMinistri su pozdravili ostvareni napredak pozivajući sve zemlje u regionu da dalje ubrzaju i primjene reforme kako bi ubrzo ispunile neophodne uslove.\nUčesnici sastanka podržali su saradnju u jugoistočnoj Evropi uz ocjenu da pojačana saradnja među zemljama regiona doprinosi konsolidaciji stabilnosti i jačanju dobrosusjedskih odnosa, promovisanju reformi i rješavanju ekonomskih i socijalnih pitanja kroz ubrzane razvoje kao i jačanju vladavine zakona, promovisanju pomirenja, ljudskih prava i i poštovanja i zaštite manjina.\nU tom smislu Savjet ministara je pozdravio uspješan početak rada Regionalnog savjeta za saradnju /RCC/ sa sjedištem u Sarajevu čija je namjera da postane platforma za efikasnu saradnju svih aktera u regionu.\nMinistri inostranih poslova su ovom prilikom pozdravili nedavnu posjetu visokog predstavnika EU za spoljnu politiku Havijera Solane i američkog potpredsjednika Josepha Bidena BiH i izrazili punu podršku zajedničkoj političkoj poruci koja je prenijeta tom prilikom.\n– Savjet izražava svoju punu podršku visokom predstavniku u BiH Valentinu Inzku i pozdravlja njegove stalne napore ka ostvarivanju napretka u BiH, kako po pitanju Sporazuma o stabilizaciji i pridruživanju tako i po pitanju ispunjavanja pet ciljeva i dva uslova – ističe se u saopštenju.


Javni poziv nevladinim organizacijama za predlaganje kandidata u sastav Radne grupe za izradu Predloga izmjena i dopuna pravilnika o bližim uslovima i načinu prilagođavanja objekata za pristup i kretanje lica smanjene pokretljivosti i lica sa invaliditetom\nDatum objave: 20.02.2015 15:14 | Autor: Ministarstvo održivog razvoja i turizma\nMinistarstvo održivog razvoja i turizma poziva nevladine organizacije koje se bave pitanjima iz oblasti ostvarivanja prava osoba smanjene pokretljivosti i osoba sa invaliditetom da učestvuju u procesu izbora jednog predstavnika u Radnoj grupi za izradu gore navedenog akta.\n- da u aktu o osnivanju i statutu ima utvrđene djelatnosti i ciljeve u oblasti ostvarivanja prava osoba smanjene pokretljivosti i osoba sa invaliditetom;\n- posjeduje iskustvo iz oblasti ostvarivanja prava osoba smanjene pokretljivosti i osoba sa invaliditetom;\n- pregled realizovanih projekata i aktivnosti u prethodnoj godini u ostvarivanju prava osoba smanjene pokretljivosti i osoba sa invaliditetom;\n- biografiju kandidata sa podacima o iskustvu u oblasti ostvarivanja prava osoba smanjene pokretljivosti i osoba sa invaliditetom;\n- zjavu kandidata da prihvata kandidaturu za člana radne grupe.\nsa napomenom "predlaganje kandidata za člana Radne grupe za izradu Predloga izmjena i dopuna pravilnika o bližim uslovima i načinu prilagođavanja objekata za pristup i kretanje lica smanjene pokretljivosti i lica sa invaliditetom”.


Grci iz banaka povukli 63,3 milijarde eura i čuvaju ih kući u ”čarapi” – Informer\nGrci iz banaka povukli 63,3 milijarde eura i čuvaju ih kući u ”čarapi”\nGrčke štediše su od decembra 2009. do istog mjeseca 2011. godine iz komercijalnih banaka povukle 63,3 milijarde eura, što je 26,6 odsto depozita.\nTempo povlačenja novca sa štednje lani je vidljivo ubrzan, jer su Grci sa svojih računa izvukli 35 milijardi eura, što je 16 odsto BDP-a ove zemlje u prošloj godini.\nNajveći dio štednje povučene iz banaka Grci nisu polagali u strane banke gdje je preneseno samo 16 milijardi eura, dok je 47,3 milijarde ostalo u Grčkoj.\nNekoliko milijardi potrošeno je zbog pada prihoda domaćinstava kao posljedica rastuće nezaposlenosti.\nGrčki ministar finansija Evangelos Venizelos smatra da se velik dio novca čuva u bankarskim sefovima ili kod kuće u “čarapi”, zbog čega je apelovao da građani vrate svoju ušteđevinu u finansijski sistem zemlje, piše ruski poslovni dnevnik “RBC daily”.\nU svom izlaganju u parlamentu Venizelos je naglasio da je zahvaljujući drugom paketu finansijske pomoći Evropske unije riješen problem refinansiranja grčkih banaka te je oslabljena opasnost od bankrota zemlje, tako da nema smisla da se novac čuva kod kuće ili u stranim bankama.\nZa sada još nema podataka da li su se Grci odazvali pozivu ministra finansija, ali prema nezvaničnim informacijama iz bankarskih krugova visina depozita u grčkim bankama u januaru je pala za oko dvije milijarde eura.\n”Polis”: Analiza verbalne i neverbalne komunikacije Fehima Škaljića\nZatvoren aerodrom u Göteborgu zbog sumnjive torbe


VIA DINARICA v2 - Finalna rang lista javnog poziva za dodjelu bespovratnih sredstava\nProjekat Via Dinarica je 22.1.2020. godine objavio Javni poziv za podnošenje prijava za dodjelu bespovratnih sredstava u okviru druge faze projekta Via Dinarica za unapređenje turističke ponude i usluga duž staza Via Dinarice u Bosni i Hercegovini i to unutar sljedećih jedinica lokalne samouprave (JLS): Centar Sarajevo, Kalinovik, Prijedor, Prozor – Rama, Ravno, Stolac i Tomislavgrad, koji se odnosio na sljedeće prioritetne oblasti:\nPrioritetna oblast 1: Poboljšanje uslova i proširenje kapaciteta turističkih smještajnih objekata duž staza Via Dinarice unutar sljedećih jedinica lokalne samouprave (JLS): Centar Sarajevo, Kalinovik, Prijedor, Prozor – Rama, Ravno, Stolac i Tomislavgrad.\nPrioritetna oblast 2: Unapređenje postojećih i povećanje raznolikosti turističkih usluga u oblasti turizma u prirodi (kulturnog, istorijskog, sportsko-rekreativnog i avanturističkog turizma i slično) duž staza Via Dinarice unutar sljedećih jedinica lokalne samouprave (JLS): Centar Sarajevo, Kalinovik, Prijedor, Prozor – Rama, Ravno, Stolac i Tomislavgrad.\nPo zatvaranju javnog poziva 20. februara 2020. godine, zaprimljeno je ukupno 38 projektnih prijedloga. Nakon isteka roka za dostavljanje prijava izvršeno je komisijsko ocjenjivanje i bodovanje svih prijava po administrativnim, općim i kvalitativnim kriterijima javnog poziva. Na osnovu izvršenog ocjenjivanja zaprimljenih prijava i verifikacijskih posjeta na terenu, sačinjene su finalne rang liste odabranih prijava za finansiranje u okviru druge faze projekta Via Dinarica. Finalne rang liste su navedene u sljedećim tabelama:\nFinalna rang lista za Prioritetnu oblast 1: Poboljšanje uslova i proširenje kapaciteta turističkih smještajnih objekata duž staza Via Dinarice unutar sljedećih jedinica lokalne samouprave (JLS): Centar Sarajevo, Kalinovik, Prijedor, Prozor – Rama, Ravno, Stolac i Tomislavgrad.\nFinalna rang lista za Prioritetnu oblast 2: Unapređenje postojećih i povećanje raznolikosti turističkih usluga u oblasti turizma u prirodi (kulturnog, istorijskog, sportsko-rekreativnog i avanturističkog turizma i slično) duž staza Via Dinarice unutar sljedećih jedinica lokalne samouprave (JLS): Centar Sarajevo, Kalinovik, Prijedor, Prozor – Rama, Ravno, Stolac i Tomislavgrad.\nRaspoloživa sredstva za ovaj Javni poziv bila su dovoljna za sufinansiranje najmanje 14 projektnih prijedloga iz obje prioritetne oblasti, točnije 2 u svakoj od partnerskih jedinica lokalne samouprave (JLS). Ukupno 10 projektnih prijedloga (nevedenih u tabelama iznad) prešlo je bodovni prag, koje su članovi Komisije za ocjenjivanje predložili za dodjelu bespovratnih sredstava.\nU partnerskim JLS u kojima nisu potrošena raspoloživa sredstva, UNDP će, uz prethodno odobrenje donatora, i u dogovoru s njima, ponoviti Javni poziv za sufinansiranje projekata u okviru tih JLS.


Udruženje za bezbednost i zdravlje na radu Srbije » Klimatske promene\n/ Category / Klimatske promene\nRed poplava, red suša: Ko je za to kriv?\nU novosadskom SPENS-u se ove nedelje održava tradicionalna manifestacija „Novosadsko proleće“ u okviru koje je postavljena i tematska izložba „Salon energetske efikasnosti“ posvećena temi „Energetska efikasnost kroz obnovljive izvore energije“.…\nKlimatske promene sve više osećamo na svojoj koži, ali naučnici smatraju da će one tek doneti velike promene i to i u našim tanjirima. „Promene klime dovešće do promena količine, kvaliteta, ali i mesta gde se određena vrsta hrane proizvodi“,…\nPredsednik Donald Tramp nije gubio vreme da uzburka američku politiku o klimatskim promenama kada je odobrio izgradnju dva naftovoda. Taj potez je deo širih napora Trampove administracije da preokrene politiku bivšeg predsednika Baraka Obame, koji je borbu…\nAmbasadori i Nedimović: Čuvajte klimu i svoje zdravlje\nBeograd -- Borbi protiv klimatskih promena u Srbiji doprineće priključenje Evropskoj uniji koje podrazumeva reforme od energetike i poljoprivrede do ekologije. To je rečeno na skupu povodom otvaranja Francusko-srpskog meseca nauke, u Francuskom institutu. Skupu…


SDA NEZADOVOLJNA RADOM VLADE: Pregovori o novoj većini u USK\nU Bihaću je danas održana redovna sjednica Kantonalnog odbora Stranke demokratske akcije Unsko-sanskog kantona na kojoj se, pored ostalih aktuelnih tema, razgovaralo i o prvih šest mjeseci rada Vlade USK.\nObjavljeno 07. Jula 2019. 15:15\nKonstatovano je da Vlada Mustafe Ružnića i skupštinska većina koja je podržava nemaju jasnu viziju i pokazatelje svog rada.\nU nastavku sjednice donesena je odluka o početku zvaničnih pregovora sa klubovima stranaka u Skupštini kantona.\n„U prvom redu poziv će biti upućen našim partnerima na federalnom i državnom nivou, ali i ostalim klubovima stranaka koje imaju svoje zastupnike u Skupštini USK. Razgovarat ćemo o formiranju stabilne većine s konkretnim programom i kvalitetnim rješenjima problema građana našeg kantona. Također, želimo da proces formiranja vlasti bude transparentan pa da prekinemo s pogubnom praksom dogovaranja ad hoc interesnih većina i rušenja vlada preko noći“, zaključio je predsjednik KO SDA USK.\nBihaćMustafa RužnićSDAŠemsudin DedićUSK\nODLUKA JE PALA: Iran podiže nivo obogaćivanja uranija preko limita\nŠUŠKA SE: Priprema li Apple savitljivi 5G iPad?


Šišarke obeležavaju 10 godina uz dokumentarni film i novi spot | Balkanrock.com\nŠišarke obeležavaju 10 godina uz dokumentarni film i novi spot\nZrenjaninski bend Šišarke već deset godina postoje na muzičkoj sceni Srbije. Ovaj jubilej rešili su da obeleže snimanjem dokumentarnog filma o bendu kao i novim spotom.\nO ideji za film, bend je izjavio sledeće: “Ideja se rodila sasvim spontano, i bez nekakvih pretenzija u bilo kom smislu, složili smo se oko toga da je pred nama prava prilika i pravi povod da se upustimo u jednu ovakvu avanturu, koju ćemo sigurno pamtiti.”\nInicijator a kasnije i realizator celog projekta, koji je zamišljen kao obeležavanje jedne decenije od kada je bend u svom prvobitnom sastavu napravio prvu demo verziju pesme, jeste Zoran Radovanov, bubnjar i poslednjih godinu i više dana producent benda. Kao veoma upečatljiv trenutak, u samim počecima benda, je svakako bio i ostao taj kada je demo pesma pod nazivom „U kavezu mašte“ nastala i najverovatnije ucrtala stazu kojom će bend ići narednih godina. Baš zbog toga je ta numera odabrana za ovaj projekat, jer sa pogledom ka budućnosti pokazuje gde je sve počelo, i koliko već traje. Tako da će reizdanje ove pesme udahnuti jedan novi život u stihove koje su pre desetak godina bili esencija stvaranja benda u samim počecima.\nU poduhvatu su učestvovali svi članovi benda od njegovog osnivanja pa do njegove desete godine egzistiranja na sceni. Film, zajedno se video spotom za već spomenutu pesmu, znak je zahvalnosti prema onima koji su pružali ljubav i bili deo ove priče sa „ove“ ili „one“ strane.\nNovi album benda “Šišarke”\nPesma ”Lažni heroji” Branka Radakovića aktuelna širom regije


Hamond: Blokada moreuza neće uspeti\nRadnici u iranskoj rafineriji Azadegan, nekih 800 kilometara jugozapdno od Teherana\nIranski zvaničnici poručili su da ih evropski embargo na uvoz nafte neće ugroziti, jer je potražnja za iranskom naftom velika pa se prodaja lako može preusmeriti ka drugim destinacijama, odnosno ka Aziji. Bila je to reakcija na jučerašnje saopštenje Evropske unije da je postigla saglasnost u pogledu embarga na kupovinu iranske nafte.\nEvropska unija bi trebalo da usvoji najavljene mere krajem ovog meseca. Stejt department je pozdravio vest iz Brisela.\n“I druge zemlje treba da učine isto da bi se zategla omča oko iranske ekonomije”, rekla je predstavnica Stejt Departmenta Viktorija Nuland.\nSAD su još prošle nedelje uvele dodatne sankcije Iranu, uključujući embargo na poslovanje sa Centralnom bankom te zemlje.\nMeđutim, Kina, koja je najveći trgovinski partner Irana, oštro se protivi novim sankcijama. Peking je juče istakao da se protivi, kako je rečeno, “uzdizanju domaćeg zakona iznad međunarodnog prava, kao i unilateralnom zavođenju sankcija pojedinim zemljama”.\nTeheran je prošle nedelje zapretio da će u slučaju zavođenja totalnog zapadnog embarga na iransku naftu izvršiti blokadu Ormuškog moreuza. Pentagon je uzvratio da to neće tolerisati.\nTome se pridružio i britanski sekretar za odbranu Filip Hamond, koji se trenutno nalazi u poseti Vašingtonu.\n“Prisustvo naše i drugih savezničkih mornarica u Zalivu, koje naši regionalni partneri podržavaju, bitno je za održavanje Ormuškog moreuza otvorenim za trgovinu. Svaki pokušaj Irana da zatvori moreuz bio bi neuspešan”, rekao je Hamond.\nBritanski zvaničnik naglasio je da se njegova zemlja zalaže za jačanje pritiska, kako bi Iran pristao na pregovore o rešavanju spora u vezi sa svojim nuklearnim programom. Međutim, Hamond je dodao da se njegova vlada odlučno protivi bilo kakvom vojnom predupređivanju iranskih nuklearnih ambicija, jer se to kosi sa britanskom politikom “pritiska i angažmana sa Teheranom”.


Livariz krema i sprej za proširene vene i kapilare: Nega kože: SveZaKucu.rs Prodaja, Cena, Beograd, Srbija\nProizvođač: Eternelle Pharma\nKarakteristike proizvoda: Livariz krema i sprej za proširene vene i kapilare\nPreparat za proširene vene i kapilare\nSprej za olakšanje bola\nKrema koja dubinski deluje\nRešite se proširenih vena za samo 6 nedelja!\nSmanjuje vidljive znakove proširenih vena i kapilara i sprečava njihovo ponovno pojavljivanje\nOpis proizvoda: Livariz krema i sprej za proširene vene i kapilare\nLivariz je novi kozmetički proizvod projektiovan i razvijen od strane francuske farmaceutske firme Eternelle Pharma. Smanjuje vidljive znakove proširenih vena i kapilara, te sprečava njihovo ponovno pojavljivanje.\nLivariz sa tehnologijom Varitek ima 2 proizvoda - sprej i kremu. Sprej se temelji na kriogen tehnologiji, zahvaljujući led efektu koristi se za ublažavanje bolova i težine u nogama, što daje osećaj trenutne svežine. Takođe ga možete koristiti i nekoliko puta dnevno za osećaj svežine i olakšanja u nogama.\nKrema deluje dubinski, kako bi se uklonile proširene vene i kapilari i sprečio nastanak novih.\nPrvi rezultati s Livarizom počinju se primećivati već nakon druge sedmice korišćenja, a za šest sedmica rezultat će biti lepe noge koje izgledaju zdravo.\nSve to bez operacije i bez korišćenja lekova ili drugih opasnih proizvoda.\nOvo nije krema koja prikriva, već kozmetički tretman koji pomaže smanjivanju i sprečava pojavu proširenih vena i kapilara i daje osećaj olakšanja zbog otečenih i teških nogu, smanjuje oticanje i upalu u nogama, grčeve i trnjenje u nogama, poboljšavajući mikrocirkulaciju.\nIzdiktirajte operateru šifru proizvoda - šifra ovog proizvoda je: 30502\nSifra 30502, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 30502, 2, Pavle Milosevic, Obalska 18, 11000, Beograd, 063123123, pavmi@szk.com


Foto: Tanjug/AP | Dvoje državljana Srbije vratiće se komercijalnim letom nakon karantina na kruzeru\nAnadolija 19.02.2020 12:22\nBEOGRAD - Dvoje državljana Srbije koji se nalaze na brodu "Diamond Princess" odlučili su danas da se u Srbiju, nakon okončanja karantina vrate komercijalnim letom u svom aranžmanu i uz pomoć kompanije "Princess Cruises", saopštilo je Ministarstvo spoljnih poslova Srbije.\nOni su to odlučili nakon što su upoznati sa mogućnošću evakuacije specijalnim letom koji bi organizovala Italija.\nOvo dvoje putnika još uvek čeka rezultate medicinskih testova.\nKada je riječ o 12 državljana Srbije – članova posade na brodu "Diamond Princess", petoro je i dalje u izolaciji, a dvoje njih koji su ranije testirani na virus korona dobili su potvrdu da su negativni. Bez obzira na to što među njima nema zaraženih virusom korons, i dalje stoji odluka uprave broda od 18. februara, da će svim članovima posade biti produžen karantin za dodatnih 14 dana, a pošto svi putnici napuste brod.\nPrema poslednjim podacima Ministarstva zdravlja Japana, od ukupno 2.404 testiranih osoba na brodu "Diamond Princess", do sada je registrovano 542 pozitivnih, od čega je 254 asimptomatična slučaja.\nКompanija "Princess Cruises" je 18. februara svim putnicima na brodu distribuirala informacije o specijalnim letovima organizovanim od pojedinih država u cilju repatrijacije njihovih građana, među kojima je i Italija koja je ponudila mogućnost evakuacije srpskih državljana.\nTom prilikom im je skrenuta pažnja da će samo oni putnici za koje je potvrđeno da nisu zaraženi virusom korona moći da se iskrcaju, te da će svako ko je negativno testiran dobiti dokument Službe za karantin Jokohame, kojim im se dozvoljava iskrcavanje i koji sadrži rezultat poslednjeg testa.\nIstovremeno, svim putnicima je naglašeno da nema garancija da ovaj dokument bude prihvaćen od komercijalnih avio-kompanija. S tim u vezi, svi putnici koji ne budu iskoristili mogućnost evakuacije nekim od specijalnih letova, kompanija će obezbijediti smještaj u posebnom hotelu do transfera na odabrani komercijalni let.\nJapanski mediji prenose da se iskrcavanje prvih 500 putnika može očekivati već tokom današnjeg dana, te da je okončanje iskrcavanja preostalih putnika planirano zaključno sa 21. februarom.\nAmbasada Srbije u Tokiju će nastaviti da prati situaciju na brodu "Diamond Princess", te pružati svu potrebnu podršku svojim državljanima (kako putnicima tako i članovima posade), kao i državljaninu Crne Gore koji je takođe jedan od članova posade ovog broda.\nKoronavirus Japan Kruzer\nFrancuska četvrta zemlja po broju žrtava virusa korona


"Ćutanje Dolovac za 400.000 dinara mesečno nije neki napor"\n„Ćutanje Dolovac za 400.000 dinara mesečno nije neki napor“\nPolitika Autor:N117. jun. 202122:34\nBorko Stefanović Foto: N1\nZamenik predsednika Stranke slobode i pravde Borko Stefanović izjavio je u emisiji "360 stepeni" TV N1 da je Srpska napredna stranka danas od Srbije napravila državu u kojoj je njima sve dozvoljeno, dok građanima nije dozvoljeno ništa. Stoga smatra da promene u zemlji nisu moguće kroz sistem, već samo na fer i slobodnim izborima na kojima bi opozicija nastupila zajedničkim snagama, ali ne nužno u jednoj koloni.\nRepublička javna tužiteljka Zagorka Dolovac jedina je kandidatkinja za još jedan mandat na toj funkciji, a Stefanović je za N1 rekao da je istina da je 2014. godine podržavao njen izbor, jer je njena biografija, kako je istakao, bila impresivna.\n„Pratio njenu karijeru, njenu impresivnu biografiju. Njena biografija bila je besprekorna“, naveo je Stefanović ističući da je Dolovac od dolaska SNS na vlast postala „svetski šampion u ćutanju“.\n„Ona je žena shvatila da je isplativije i bolje da ne radi svoj posao. Ona je nagrađena za ćutanje, ćutanje za 400.000 dinara, koliko je njena mesečna plata, nije preveliki napor“, ocenio je zamenik predsednika SSP.\nPredizborni program Zagorke Dolovac kao da je pisao Vučić\nAfere vlasti koje Zagorka Dolovac nije videla\nSNS je, prema njegovim rečima, stvorila državu u kojoj je njima sve dozvoljeno, a građanima nije dozvoljeno ništa što, prema njegovim rečima, pokazuju i brojne sporne sudske odluke, uključujući i presudu za napad na njega koji se dogodio 2018. u Kruševcu.\nOcenio je da se u tom slučaju radilo o „pokušaju ubistva“, a da se napadačima sudilo za izazivanje nereda na javnom skupu, i da ih niko tokom suđenja nije ni pitao zašto su ih uopšte napali kada se lično ne poznaju, niti su u bilo kakvoj zavadi.\nStvari se ne mogu menjati kroz sistem, već samo na slobodnim izborima\nStefanović je podsetio da su i on lično, a i njegove kolege iz opozicije, tužilaštvu dostavljali gomilu dokaza u vezi sa brojnim aferama i podnosili krivične prijave, a da ništa nije prošlo.\nTo je, prema njegovim rečima, jasan pokazatelj da se stvari u Srbiji ne mogu menjati kroz sistem, već samo na poštenim i slobodnim izborima na kojima bi svi protivnici režima nastupili zajedničkim snagama, ali ne nužno i na jednoj zajedničkoj listi.\n„Ta stara priča kako postoji snažno nejedinstvo u opoziciji nije tačna (…) Da o svemu isto mislimo bili bismo u istoj stranci. Jasno je da se se napravile grupacije koje su ideološki i programski bliske. Ali niti tu ima previše grupacija, nitu su to strašne razlike. Mi hoćemo sitem da promenimo. Nije cilj da promenimo garnituru na vlasti, pa da imate Informer i Pink. To će biti lakmus test srpske budućnosti“, ocenio je Stefanović.\nSvako ko je protiv zagađenja i lopovluka je moj saborac, pa i Ćuta\nIpak, jedinstvo svih protivnika režima dovode u pitanje ocene funkcionera pojedinih opozicionih stranaka da iza nekih ekoloških pokreta stoji upravo Vučić.\nStefanović je, međutim, istakao da prema ekološkim pokretima ima vrlo pozitivan odnos, te da svako ko je protiv nepravde, zagađenja i lopovluka, njegov saborac što se, kako je rekao, odnosi i na Aleksandra Jovanovića Ćutu.\nDodao je ipak da ekologija nije nešto što je antipolitička stvar, jer su i odluke koje ugrožavaju životnu sredinu, poput mini hidrocentrala ili dovođenja investitora koji ne poštuju ekološke standarde, političke odluke i zato ljudi koji te odluke donose, kako je rekao, moraju da budu smenjeni.\n„U budućnosti nas čekaju dve vidljive stvari. Jedna su hapšenja po zakonu, a druga da će biti puno prašine i pepela od srušenih nelegalnih objekata“, poručio je Stefanović.\nUpitan da li očekuje da npr. projekat Beograd na vodi koji je na meti oštrih kritika opozicije i dela javnosti, bude porušen, Stefanović je rekao da ne može to da zamisli, ali da može da zamisli „ozbiljnu stručnu reviziju ugovora o tom projektu“.\nUskoro će svaki građanin imati svog šaptača na kablovskoj\nIpak da bi do prilike da režim bude smenjen na izborima uopšte došlo, moraju prvo da se steknu uslovi da ti izbori budu slobodni i pošteni.\n„Ulazimo u kritičnu fazu dijaloga sa evroparlamentarcima, jer nemamo previše vremena. Naša želja i namera je da dobijemo otvaranje javnog servisa za istinu, i da imamo kontrolu izbornog procesa do rane jeseni. Sama kampanja je situacija do koje je Vučić već sve namestio i pokrao“, upozorio je on.\nĐilas: Srušićemo nelegalne objekte na Savi\n15. jun. 2021 14\nStefanović: Pregovora „nije bilo“, odgovorni Kurti i Vučić\nMovsesijan: Beogradski izbori šansa da se pobedi ovaj režim\nGovoreći o medijima, Stefanović je podvukao da Srbiji ne trebaju opozicioni, već objektivni i profesionalni mediji, te da je jedna od većih podmetačina režima to da opozicija želi da uređuje javni servis.\n„Ne bismo mi nikoga predlagali, niti bi se mi time bavili. To je posao vas novinara koji braneću svoju profesiju, branite zdravlje i budućnost države“, kazao je Stefanović.\nRekao je i da je situacija na medijskom tržištu takva da će uskoro svaki građanin Srbije imati svoju kablovsku televiziju, odnosno svog šaptača koji će mu govoriti kako mu je život dobar zahvaljujući Vučiću, a koje će biti finansirane novcem Telekoma i EPS-a.\nAko ne bude uslova za fer izbore, izbora neće ni biti\nPotpredsednik SSP-a je pozdravio pobedu grupa građana na izborima za tri mesne zajednice u Novom Sadu, izrazivši očekivanje da će biti još puno takvih mikro pobeda, ali da će prave promene nastupiti pobedom na poštenim i slobodnim izborima.\n„Moramo imati slobodne fer izbore. Izbora biti neće ako ne bude uslova. Sada neka vučić i njegovi razmišljaju šta to znači“, poručio je Stefanović.\nOsvrnuo se i na izjavu gradonačelnika Novog Sada Miloša Vučevića da je pitao predsednika države da li da obori izbore u mesnim zajednicima u kojima nije pobedila SNS, i da mu je Vučić navodno rekao da ne mora. Stefanović je kazao kako je to jasna ilustracija Vučićevog kršenja Ustava, jer on i gradonačelnik nemaju nikakva nadležnosti i ovlašćenja da uopšte vode razgovor o tome.\nRadikalska estradizacija pregovora o Kosovu\nBorko Stefanović je svojevremeno ispred Srbije u Briselu vodio tenhničke pregovore o Kosovu sa prištinskom stanom, a komentarišući nedavni susret predsednika Vučića sa premijerom Kosova Aljbinom Kurtijem u okviru briselskog dijaloga, rekao je da nikakvi rezultati nisu postignuti, već da imamo „radikalsku estradizaciju pregovora“.\nKazao je da je Vučić statusno pitanje prebacio iz UN na Brisel, i da je obećao da će rešiti kosovski problem, a sad samo kupuje vreme koje mu ističe.\nNajozbiljnijim pitanjima se bave najneozbiljniji ljudi, rekao je Stefanović i podsetio da je SSP donela Deklaraciju o pomirenju Srba i Albanaca u kojoj su detalji budućih pregovora koji bi se fokusirali na životna pitanja, a ne na pitanje statusa.\nOcenio je i da će premijer Kosova Aljbin Kurti pod pritiskom ambasadora na SAD morati da odustane od svojih, kako je rekao, apsurdnih zahteva.\nbiografijaborko stefanovićizboriKosovoZagorka Dolovac


Srbija: Za sedam dana poginulo 17 osoba, a najveća tragedija se desila u Novom Pazaru, kada su poginula četiri mladića – Sandzaklive.rs\n0 555 3 minuta čitanja\nNajveća tragedija desila se 26.decembra oko 22 sata na magistrali Novi Pazar-Ribariće kada su u sudaru dva automobila poginula četvorica mladića – Amel Ibrahimović (21), Amar Ujkanović (21), Senad Đerlek (22) i Mithat Hamidović (23) iz sela Lukare kod Novog Pazara.\nOni su pili kafu na benzinskoj stanici kada su krenuli da se provozaju i u povratku nastradali na svega nekoliko stotina metara od svojih kuća. Do nesreće je došlo kada je “golf”u kojem su se nalazila četvorica mladića započeo preticanje i direktno se sudario sa „pasatom” i „fordom mondeo”, koji su se kretali iz suprotnog pravca. Svi poginuli su se nalazili u “golfu”.\nSamo dva dana kasnije, 28. decembra, Srbiju je potresla vest o novoj strašnoj nesreći koja se desila na putu iz Šapca prema Valjevu a koja je odnela još tri mlada života. Poginui su Nemanja Aćimović (20) njegova devojka Irena Maksimović (20) i prijatelj Ognjen Pejić (21), oboje iz Valjeva. Oni su se vraćali iz Novog Sada za Valjevo, kada je kod Draginja „pežo 307“ koji je vozio Nemanja prešao u suprotnu kolovoznu traku i direktno se sudario sa kamionom.\nTroje mladih izgubilo je život na licu mesta, kao i pas kojeg je Irena, na mestu suvozača, držala u krilu. Prema saznanjima „Blica“ obdukcija je pokazala da je Nemanja trenutak pre stravičnog sudara doživeo moždani udar te da je preminuo pre nego što je auto koji je skrenuo u suprotnu traku, udario u kamion.\nPoslednja velika tragedija desila se 1.januara oko 17 časova na periferiji Zrenjanina u neposrednoj blizini industrijske zone kada su u direktnom sudaru automobila poginuli Mira Lakatuš (44) iz Zrenjanina i Stevica Batarika (34) iz Elemira. Uzroci udesa se još uvek utvrđuju. No prema nezvaničnim informacijama koje prenose mediji, do sudara je došlo kada se BMW u kojem se nalazio Batarika, brzinom od oko 200 kilometara na čas zakucao u “pežo” u kojem se nalazila Lakatuševa sa suprugom i decom.\nOn se nalazio na mestu suvozača u automobilu marke “opel zafira” kojie se na putu Donji Milanovac – Kladovo sudario sa kamionom marke “MAN”. Bojan se u trenutku udesa bio na mestu suvozača i od zadobijenih povreda preminuo je na licu mesta. Kako je Blic pisao, 1.januara oko 5 časova na lokalnom putu u naselju Štavica vozač putničkog automobila nastradao je na licu mesta kada je vozilom sleteo sa mosta u reku Dragobilj a prethodnog dana, 31.decembra oko 17.40 časova vozač jednog automobila nastradao je nakon sudara sa kamionom ma lokalnom putu u Kovačici.\nPolicija je uhapsila D. L. (58) iz okoline Zrenjanina, zbog postojanja osnova sumnje da je 28.decembra u okolini Zrenjanina, upravljajući automobilom marke “micubiši”; naleteo na muškarca (65) koji je vozio bicikl a koji je preminuo je na licu mesta od zadobijenih povreda. Muškarac star oko 50 godina nastradao je 26.decembra kada ga je pregazio autobus prevozničkog preduzeća „Lasta“ oko 21.30 časova na Kragujevačkom putu kod Mladenovca, u naselju Vlaško Polje. Prema navodima medija on je ležao na kolovozu u trenutku kada je preko njega prešao autobus.\nMnistarstvo unutrašnjih poslova u više navrata pokušalo je da upozori vozače da budu maksimalno oprezni u vreme praznika, podsećajući na prošlogodišnju crnu statistiku po kojoj su u vreme novogodišnjih i božićnih praznika 22 osobe izgubile život. Apeli, nažalost, nisu urodili plodom…\n-Tokom novogodišnjih i božićnih praznika 2021. godine 22 ljudi je izgubilo živote u saobraćajnim nezgodama. Na našim putevima u saobraćajkama gine više učesnika u saobraćaju nego u redovnim okolnostima. MUP apeluje na građane da u prazničnim danima poštuju saobraćajne propise i odgovornim ponašanjem u saobraćaju sačuvaju svoje živote i živote svojih sugrađana, izjavio je ranije načelnik Uprave saobraćajne policije Slaviša Lakićević. Policija je njaavljivala da će tokom novogodišnjih i božićnih praznika, sprovoditi mere pojačane kontrole saobraćaja a da će akcenat biti na otkrivanju prekršaja koji najviše doprinose saobraćajnim nezgodama i težini posledica nezgoda – upravljanju vozilom pod dejstvom alkohola i psihoaktivnih supstanci, prekoračenju brzine i nekorišćenjeu sigurnosnog pojasa. No, samo u toku novogodišnje noći dogodila se čak 141 saobraćajna nesreća, a jedna osoba je izgubila život, dok je ih je 50 povređeno.\nMinistarstvo unutrašnjih poslova Republike Srbije još jednom apeluje na građane da tokom praznika poštuju saobraćajne propise i odgovornim ponašanjem sačuvaju svoje i živote svojih sugrađana.(Blic)\nSaobraćajna nesreća tragedija\nJoyce poručio Đokoviću: Ne možeš bauljati po svijetu i misliti da si iznad zakona samo jer si bogat


Srbiji tri miliona evra od EU za jačanje eko inspekcije – Udruženje Reciklera Srbije\nNovember 19, 2013\tod Recikleri Srbije\tu Vesti\nSrbija je od Evropske unije (EU) dobila ukupno tri miliona evra pomoći kako bi poboljšala i ojačala rad inspekcije za zaštitu žvotne sredine, saopšteno je na predstavljanju rezultata tvining projekta, koji je završen juce.\nKako je na svečanosti u Skupštini Srbije rečeno, projekat jačanja inspekcije za zaštitu životne sredine, čija je vrednost dva miliona evra, počeo je da se realizuje u februaru 2011. godine, a EU je pored toga nabavila i opremu u vrednosti od milion evra, što uključuje 24 vozila za inspekciju, kao i brod i opremu za terenski rad i laboratorijska ispitivanja.\nMinistarka energetike, razvoja i zaštite životne sredine Srbije Zorana Mihajlović rekla je da bi projekat trebalo da omogući da inspekcija zaštite životne sredine efikasinije radi i ubrza prilagođavanje zakonodavstvu EU.\n“Ljudski resurs je potencijalna kritična tačka, jer mnogo više ljudi odlazi iz tog sektora, nego što u njega dolazi“, rekla je ona i dodala da trenutno poslove nadzora i inspekcije u okviru Ministarstva za oblast ekologije i energetike, ukupno obavlja 100 ljudi, od čega su 90 inspektori u 27 lokalnih samouprava u zemlji.\nDevemport je naglasio da se jedna trećina zakonodavstva EU odnosi na životnu sredinu, što je kako je ocenio, veoma važno pred početak pregovora o pridruživanju Srbije EU i zbog čega je bitno da “pripreme u toj oblasti počnu odmah“.\nOn je naglasio da oblast zaštite životne sredine može da donese velike koristi građanima i životnoj sredini Srbije, jer se pokazalo da je politika EU u toj oblasti pokretač inovacija, ekonomskog rasta i ulaganja.\nOčekuje se da projekat pomogne u povećanju broja integrisanih dozvola i bolju kontrolu sprovođenja zakona usklađenih sa direktivama EU.


Jutarnja kafa nije samo zadovoljstvo već, kako kažu istraživači, ona može pomoći u zaštiti od melanoma, najsmrtonosnijeg oblika raka kože.\nKada kafu pijemo u umerenim količinama, manje je verovatno da ćemo oboleti od malignog melanoma, prema nalazima nedavno objavljenim u časopisu “National Cancer Institute”.\n“Otkrili smo da je četiri ili više šoljica kafe dnevno povezano sa otprilike 20% smanjenim rizikom od malignog melanoma”, reči su vodeće autorke Erike Loftfield, doktoranta na Univerzitetu Jejl, koja završava svoju disertaciju na Nacionalnom institutu za rak.\nDosadašnja istraživanja pokazala su da pijenje kafe može da zaštiti od manje smrtonosnih oblika raka kože i ublaži oštećenja ćelija kože izazvana UV zracima.\nIstraživači su ispitivali da li kafa štiti i od melanoma, vodećeg uzroka smrti od raka i pete najčešće vrste raka u SAD. U 2013. godini bilo je oko 77.000 novih slučajeva melanoma i oko 9.500 smrtnih slučajeva od njega u Americi.\nIstraživači su obrađivali dobijene informacije iz studije koju je vodio Nacionalni institut za zdravlje SAD. Upitnik je poslat na adrese 3,5 miliona članova udruženja AARP koji žive u šest država: Kalifornija, Florida, Lujzijana, Nju Džersi, Severna Karolina i Pensilvanija, kao i dva grada, Atlanti i Detroitu.\nUpitnik je dao informacije o ispijanju kafe skoro 447.400 osoba tokom 1995. i 1996. godine, a istraživači su pratili učesnike u proseku oko 10 godina.\nSvi učesnici su popunjavali upitnik, a pri analiziranju rezultata, istraživači su uzeli u obzir i druge faktore koji bi mogli da utiču na rizik od melanoma: UV zračenje, indeks telesne mase, starost, pol, fizičku aktivnost, ispijanje alkohola, istoriju pušenja i drugo. Ustanovljeno je da su ljudi koji svakodnevno piju kafu imali manji rizik od melanoma, u poređenju sa osobama koje su kafu pile malo ili nimalo.\nIspostavilo se da više kafe stvara veću zaštitu od melanoma. Osobe koje su pile jednu do tri šoljice dnevno, imale su oko 10% manji rizik od melanoma u poređenju sa onima koji nisu pili kafu, a osobe koje su pile četiri ili više šoljica kafe dnevno, imale su oko 20% manji rizik.\nStudija samo otkriva povezanost unosa kafe i rizika od melanoma, ali nije dokazana uzročno-posledična veza.\nKofein može biti razlog očigledne zaštite: istraživači su otkrili značajno smanjenje rizika od melanoma samo među osobama koje su pile kafu sa kofeinom. I neke ranije studije pokazale su da kofein može da zaštiti ćelije kože od ultraljubičastih zraka, rekla je Erika Loftfield.\nVećina ispitanika pila je kafu sa kofeinom, pa je bilo teško u potpunosti analizirati da li su to zdravstvene koristi od kofeina ili nekih drugih sastojaka kafe (antioksidanti). Kafa smanjuje rizik od nekoliko vrsta kancera, ali se ne zna koji sve sastojci utiču na to.\nIstraživači su napravili dobru naučnu osnovu za mogućnost da kafa štiti od raka kože. Međutim, pošto ova studija nije kličičko ispitivanje, nego statističko istraživanje, uzroci i posledice nisu nađeni niti povezani. Zbog toga se ne može zaključiti da u “stvarnom životu” kafa smanjuje rizik od melanoma.\nČak i sa ovim nalazima, Erika Loftfield kaže da ljudi ne bi trebalo da se oslanjaju na kafu u zaštiti od melanoma. Kreme za sunčanje, dugi rukavi i široki obodi šešira učiniće više za zaštitu od sunca nego šolja kafe.\nNapominjemo da u studiji nisu uzeti neki mogući štetni efekti kafe na organe za varenje, izazivanje nervoze, nesanice ili visokog krvnog pritiska…\nGlavna poruka je da su zaista sunce i ultraljubičasti zraci glavni faktori rizika za melanom i da treba proučiti mnoge druge faktore da bi se bolje razumeo uzrok ove bolesti. Pored toga, potrebna su dalja istraživanja da bi se utvrdilo šta može da smanji rizik od raka.\nsunčevi zraci i rak kože


NAJBOLJI ODZIV U BEOGRADU: Revakcinisano više od 1,2 miliona građana Srbije : Nadlanu.com\nObjavljeno 22. apr 2021. / 15:00:26\n- Svuda gde postoje uslovi vakcinisaćemo ljude Fajzerovom i Sputnjik vakcinom i bez zakazivanja. Gledaćemo da osposobimo neka područja i da vikendom rade vakcinaciju. Učinićemo sve da što više ljudi za što kraće vreme bude vakcinisano, jer to je jedini način da izađemo iz ovoga - kazao je Lončar za Radio televiziju Srbije.\nMinistar je dodao da se Selters i Niška banja, koje su bile u kovid sistemu, vraćaju u normalan režim, a da je planirano i da KBC Bežanijska kosa i blok A KBC "Dragiša Mišović" više ne primaju kovid pacijente.\n- Stanovništvo našeg grada starosti od 65-74 godine vakcinisano je u procentu od 69,8 odsto. To znači da je na hiljadu građanki i građana Beograda u ovoj populaciji vakcinisano 700. U gradskim opštinama Vračar, Stari grad i Savski venac u ovoj populaciji vakcinisano je više od 85 odsto ljudi - naveo je Vesić.\n- Naš prvi cilj koji je bio vakcinacija 40 odsto punoletne populacije juče je ostvaren. Sledeći cilj biće vakcinacija polovine ukupne populacije, a da bismo to postigli biće nam potrebno da se vakciniše još oko 140 hiljada građanki i građana - naveo je Vesić.


Vrednosti koje negujemo: Pravedno društvo – Ne da(vi)mo Beograd – Kako se borimo?\nVrednosti koje negujemo: Pravedno društvo\nSolidarnost: „Besplatni ručak“ je moguć i poželjan! Odnosi među ljudima su bolji kada su zasnovani na međusobnom oslanjanju, deljenju, građenju socijalnih sigurnosnih mreža i dobronamernosti, a ne isključivo u nadmetanju za resurse, položaje i mesto u hijerarhiji.\nU pravednom društvu, solidarnost ne sme biti isključivo ishodište spontane interakcije\nmeđu ljudima u datom socijalnom okruženju, već je potrebna institucionalna podrška i intervencija. U solidarnom društvu građani i institucije brinu o tome da se eliminiše siromaštvo, razvija poverenje među građanima, podstiče međugeneracijska solidarnost i razvijaju ustanove za brigu o deci, za pomoć bolesnima, kao i uslovi za dostojanstvenu starost.\nPrevious Vrednosti koje negujemo: Politika po meri građana\nNext Vrednosti koje negujemo: Suverenost građana


Od marta 2006. pa do septembra 2007. godine „Europolis“ je izazvao „cunami“ nagrada i priznanja pošto je na specijalizovanim sajmovima građevinarstva osvojio 10 vrhunskih priznanja: u Novom Sadu sedam, u Beogradu dva i u Nišu jedno.\nGradsko zelenilo 2008\nKategorija: Najlepša zelena površina ispred poslovnog objekta 2. nagrada- „Europolis“ , ul. Batajnički drum BB, Zemun\nNa 22. međunarodnom sajmu građevinarstva u Novom Sadu (28. mart – 2. april 2006.) „Europolis – Nova Fabrika“ pojavio se sa kompletnom paletom proizvoda i osvojio četiri nagrade. Stručni žiri je dva proizvoda (armaturna mreža i rešetkasti armaturni binor nosač) nagradio zlatnim medaljama za kvalitet proizvoda, dok im je Privredna komora Vojvodine dodelila dva pehara za odličan dizajn proizvoda.\nNa 32. međunarodnom sajmu građevinarstva u Beogradu (3–7. maj 2006.) okitili su se najvišim priznanjem za kvalitet i inovativnost: „Novom vizurom“ za binor i armaturnu mrežu Q 785 – glatka.\nNa 3. međunarodnom sajmu građevinarstva u Nišu (12–15. septembar 2006.) osvojeno je najviše priznanje – „Nova perspektiva“ za armaturne mreže i binor nosače, odnosno – za kompletnu proizvodnu paletu. Drugim rečima, bilans prve proizvođačke godine, kada je reč o sajamskim nastupima, jeste šest priznanja, među njima i „Nova vizura“ i „Nova perspektiva“, dve Zlatne medalje i dva Pobednička pehara.\nNa 23. međunarodnom sajmu građevinarstva u Novom Sadu (20–25. mart 2007.) „Europolis“ je postao laureat četiri visoka odličja: dve zlatne medalje, Pehara za kvalitet koje dodeljuje Novosadski sajam, i Velike nagrade Privredne komore Vojvodine.\nZa samo dve sezone (2006. i 2007.), koliko je izlagao na Novosadskom sajmu građevinarstva, „Europolis“ je osvojio osam vrhunskih priznanja: četiri zlatne medalje za proizvode (armaturne mreže i binore), dve Velike nagrade u oblasti unapređenja dizajna proizvoda i Pehar za visok kvalitet proizvoda sa tehničko-tehnološkog aspekta.\nNa 33. međunarodnom sajmu građevinarstva u Beogradu (South-East Europe Building Belgrade Expo 15–19. april 2007.) druga najviša i najznačajnija nagrada, Posebno priznanje, uručena je „Europolisu“ za rešetkasti nosač EB 220.


Bagdad - Demonstracije podrške Hezbollahu\nPreko 100 hiljada sljedbenika radikalnog šiitskog vodje, Moqtada al-Sadra, je marširalo Bagdadom u znak podrške za Hezbollah. Prosvjednici, obučeni u bijele plaštove koji simboliziraju volju za smrću, su danas marširali ulicama oblasti Sadr City u Bagdadu, noseći žute zastave Hezbollaha.\nNapetosti su povećane kada su ljudi pohrlili u Bagdad nakon što se u medijskim izvještajima navelo da su američki vojnici ubili najmanje jednu osobu koja je krenula na marš. Američka vojska navodi da su vojnici ubili dvojcu naoružanih terorista.\nIstovremeno u sjevernom Iraku, policija navodi da je u današnjem nasilju ubijeno najmanje 19 osoba. Iračka policija u Mosulu navodi da je u bombaškim napadima, i žestokim borbama u tom gradu, ubijeno najmanje 9 osoba. Vlasti kažu da su najmanje tri žrtve policajci.\nJužno od Mosula, napadač samoubica je ubio 10 osoba na jednom fudbalskom igralištu u Hadrahu.


Ministarstvo poljoprivrede nastavlja sa vanrednim kontrolama stočne hrane na farmama i u fabrikama, kao i analizama kukuruza iz robnih rezervi, rekao je Knežević novinarima prilikom vanredne kontrole u Fabrici stočne hrane "Jabuka" u Pančevu.\nRezultati analiza bi trebalo da budu gotovi u ponedeljak, kada će početi nabavka određenih supstanci čiji je cilj da doprinesu da se iz organizma stočnih grla izbace što pre određeni toksini ako postoje, kazao je ministar.\nKnežević je dodao da će te supstance biti distribirane poljoprivrednicima, kao i kukuruz iz robnih rezervi za koji analize pokažu da je zdrav i kvalitetan.\nMinistar je napomenuo da je Fabrika stočne hrane "Jabuka" jedna od 76 najvećih fabrika stočne hrane u Srbiji, koja je između ostalog i izvoznik.\nOva fabrika iz Pančeva ima i svoju laboratoriju i proizvodi 80.000 tona stočne hrane godišnje, a dosadašnje kontrole nisu pokazale da ima bilo kakvih problema u kvalitetu robe.\nKnežević je ponovio tvrdnje da iza krize na tržištu mleka u Srbiji stoji uvoznički lobi koji se zalaže da se domaća hrana zameni prozvodima iz inostranstva koji bi imali primese genetski modifikovanih organizama, kao i domaći monopolisti koji bi da supstituišu stočnu hranu svojom robom i ostvare veći profit.\nOn je rekao da će oni koji su uznemiravali javnost i doveli do pometnje na tržištu snositi sankcije.


Napisao nele, 2017-07-25 14:42:05 u Novosti\nNaziv domena može da sadrži bilo koji pojam koji želite, ako ispunjava tehničke uslove i ako već nije iskorišćen, odnosno ako je željeni naziv domena slobodan za registraciju. Domeni, globalno gledano, mogu da budu nacionalni ili generički, kao što su na primer .RS ili .COM. Među njima nema funkcionalne razlike, oba rade potpuno isti posao, ali mnogi zanimljivi pojmovi u okviru generičkih internet domena (.COM, .ORG, .NET...) već su odavno zauzeti. S druge strane, u okviru .RS domena, još uvek je slobodan veliki broj potencijalno zanimljivih pojmova (ključnih reči) za naziv tvog budućeg internet domena – na svaki registrovani naziv .RS domena dolazi skoro 1400 registrovanih naziva .COM domena!\nSaveti potekli iz dobre internet prakse o tome kako se treba odnositi prema internet domenu kao osnovi sajber identiteta, isti su i za kompanije, kao i za pojedince koji žele da od svog imena ili nadimka izgrade svoj sajber brend. Ako imaš firmu koja posluje samo na lokalnom tržištu - registruj nacionalni domen. U većini slučajeva biće dovoljan. Ako imaš firmu koja posluje u više zemalja - registruj nacionalne domene za svaku od država, a imaj i na primer .COM domen, kao „opštu“ internet adresu (bolje da ga registruješ ti nego neko drugi). Ako imaš brendove i više proizvoda ili usluga - registruj sve domene koje možeš da priuštiš, a koji u nazivu sadrže tebi bitne pojmove. Šira priča o poslovnom i ličnom internet identitetu nalazi se na znamosesaneta.rs.\nPrednosti za posetioce sajtova na .RS domenima su manji rizik od zloupotrebe domena za lažno predstavljanje i druge oblike sajber kriminala (spamovanje, fišing...), kao i znatno manja mogućnost prevara pri onlajn kupovini i drugim transakcijama na Internetu. Prednosti za korisnike .RS domena se ogledaju u mogućnosti čak tri nivoa zaštite naziva domena, što sprečava sajber kriminalce da preuzmu kontrolu nad domenom, a nacionalni domeni ulivaju i veći stepen poverenja posetiocima sajtova, jer mogu lakše da provere ko je vlasnik sajta. Više o internet domenima i bezbednosti nalazi se na domen.rs/internet-domeni-i-bezbednost.